NARODNA SKUPŠTINA RS: 26. NOVEMBRA 2015. GODINE ODRżANE SEDNICE ODBORA ZA POLJOPRIVREDU, šUMARSTVO I VODOPRIVREDU, PARLAMENTARNOG FORUMA ZA ENERGETSKU POLITIKU SRBIJE, ODBORA ZA ADMINISTRATIVNO-BUDżETSKA I MANDATNO-IMUNITETSKA PITANJA, ODBOR ZA ZAšTITU żIVOTNE SREDINE, ODBORA ZA ZDRAVLJE I PORODICU - UTVRđENA TRI AMANDMANA NA PREDLOG ZAKONA O RUDARSTVU I GEOLOšKIM ISTRAżIVANJIMA, NASTAVLJENO JAVNO SLUšANJE O NACRTIMA ZAKONA O IZMENAMA I DOPUNAMA ZAKONA O ZAšTITI żIVOTNE SREDINE I ZAKONA O UPRAVLJANJU OTPADOM, RAZMATRAN PREDLOG ZAKONA O IZMENAMA I DOPUNAMA ZAKONA O POLJOPRIVREDNOM ZEMLJIšTU, ODOBRENO DODATNO ZAPOšLJAVANJE U FISKALNOM SAVETU I DRżAVOJ REVIZORSKOJ INSTITUCIJI\nNARODNA SKUPŠTINA RS: 26. novembra 2015. godine održane sednice Odbora za poljoprivredu, šumarstvo i vodoprivredu, Parlamentarnog foruma za energetsku politiku Srbije, Odbora za administrativno-budžetska i mandatno-imunitetska pitanja, Odbor za zaštitu životne sredine, Odbora za zdravlje i porodicu - Utvrđena tri amandmana na Predlog zakona o rudarstvu i geološkim istraživanjima, nastavljeno javno slušanje o nacrtima zakona o izmenama i dopunama Zakona o zaštiti životne sredine i Zakona o upravljanju otpadom, razmatran Predlog zakona o izmenama i dopunama Zakona o poljoprivrednom zemljištu, odobreno dodatno zapošljavanje u Fiskalnom savetu i Državoj revizorskoj instituciji\nNa sednici održanoj 26. novembra 2015. godine, Odbor za administrativno-budžetska i mandatno-imunitetska pitanja razmatrao je zahtev Fiskalnog saveta za davanje saglasnosti za zasnivanje radnog odnosa sa novim licima i dodatno radno angažovanje i zahtev Državne revizorske institucije za davanje saglasnosti za zasnivanje radnog odnosa sa novim licima.\nČlan Fiskalnog saveta, Vladimir Vučković, obrazložio je zahtev za davanje saglasnosti za zasnivanje radnog odnosa sa novim licima i dodatno radno angažovanje. U zahtevu je navedeno da je reč o zasnivanju radnog odnosa sa tri lica na neodređeno vreme kao i o dodatnom radnom angažovanju za četiri lica po ugovoru o privremenim i povremenim poslovima.\nČlanovi Odbora jednoglasno su odlučili da daju traženu saglasnost za zasnivanje radnog odnosa na neodređeno vreme kao i za dodatno radno angažovanje u Stručnim službama Fiskalnog saveta.\nOdbor je razmotrio i zahtev Državne revizorske institucije za davanje saglasnosti za zasnivanje radnog odnosa sa novim licima, koji je obrazložila Mirjana Marković, sekretar Državne revizorske institucije. U zahtevu je navedeno da je reč o prijemu novih lica radi popunjavanja slobodnih radnih mesta za ukupno 26 izvršilaca. Zahtevom je istaknuto da se popunjavanje slobodnih radnih mesta sa navedenim brojem izvršilaca uklapa u sredstva koja su Zakonom o budžetu Republike Srbije za 2015. godinu("Sl. glasnik RS", br. 142/2014 i 94/2015) odobrena Državnoj revizorskoj instituciji kao i da je blagovremeno zapošljavanje novih lica nužno radi povećanja broja subjekata revizije.\nČlanovi Odbora jednoglasno su odlučili da daju traženu saglasnost za zasnivanje radnog odnosa sa novim licima u Državnoj revizorskoj instituciji.\nU nastavku sednice, članovi Odbora razmotrili su obaveštenja zamenika generalnog sekretara o izricanju mere održavanja reda narodnom poslaniku Janku Veselinoviću, na Petoj sednici Drugog redovnog zasedanja Narodne skupštine u 2015. godini i doneli Odluku o novčanoj kazni narodnom poslaniku Janku Veselinoviću, u iznosu od 6.829,78 dinara.\n31. sednica Odbora za zdravlje i porodicu\nNa sednici Odbora za zdravlje i porodicu, održanoj 26. novembra 2015. godine, članovi Odbora razmatrali su predstavke građana i organizacija upućene Odboru.\nČlan Odbora dr Darko Laketić upoznao je, u ime Radne grupe, članove Odbora sa sadržajem predstavki građana i organizacija upućenih Odboru.\nČlanovi Odbora su usvojili predloge odgovora Radne grupe na predstavke, sa predlozima i dopunama, koje su iznete na sednici Odbora.\nNa Šestom sastanku Parlamentarnog foruma za energetsku politiku Srbije, održanog 26. novembra 2015. godine, članovi Foruma razmatrali su Predlog zakona o rudarstvu i geološkim istraživanjima.\nNakon diskusije koja je usledila, na sastanku Parlamentarnog foruma za energetsku politiku Srbije utvrđena su tri amandmana na članove 3, 4. i 71. Predloga zakona.\nSastanku je, ispred Ministarstva rudarstva i energetike, sa saradnicima, prisustvovao pomoćnik ministra Siniša Tanacković, ispred Agencije za energetiku Republike Srbije predsednik Saveta Ljubo Maćić, a učešće su uzeli i predstavnici iz Udruženja za energetiku i rudarstvo Privredne komore Srbije, NIS-a, EPS-a, preduzeća "Rudnik", "Teragold".\nU nastavku javnog slušanja Odbora za zaštitu životne sredine o nacrtima zakona o izmenama i dopunama Zakona o zaštiti životne sredine i Zakona o upravljanju otpadom, održanog 26. novembra 2015. godine, članovi Odbora, predstavnici resornog ministarstva i stručne javnosti diskutovali su o predlozima, primedbama i sugestijama na nacrte zakona.\nDr Branislav Blažić, predsednik Odbora za zaštitu životne sredine, zaključio je javno slušanje rekavši da će Odbor zajedno sa Ministarstvom poljoprivrede i zaštite životne sredine održati sednicu Odbora u cilju razmatranja implementacije dospelih predloga za izmenu i dopunu zakona. On je najavio da će javna slušanja na temu nacrta zakona biti praksa Odbora u cilju izrade što boljih i potpunijih predloga zakona.\nNa sednici od 26. novembra 2015. godine, članovi Odbora za poljoprivredu, šumarstvo i vodoprivredu razmotrili su aktuelnu situaciju u vezi sa Predlogom zakona o izmenama i dopunama Zakona o poljoprivrednom zemljištu i u vezi sa isplatom podsticaja poljoprivrednicima.\nPredsednik Odbora Marijan Rističević ocenio je da je, gledano iz opšte agrarne situacije, napravljen dobar Predlog zakona, u čijoj izradi su učestvovali i sami poljoprivredni proizvođači. On je dodao da je cilj rasprave da se pretoči u amandmane sve do čega se dođe u istoj, čime će se Predlog zakona poboljšati. On je naveo i da je potrebno, kako bi se dileme stvorene u javnosti razrešile, usaglasiti se oko važnih pitanja, kao što su pravo zakupa poljoprivrednog zemljišta, davanje zapuštenog državnog zemljišta u zakup na licitaciji sa početnom cenom 0 dinara, pravo prečeg zakupa za voćare, vlasnike plastenika i stočare pod povoljnijim uslovima, prodaja zemljišta malim poljoprivrednim proizvođačima i drugo.\nDržavni sekretar Ministarstva poljoprivrede i zaštite životne sredine Zoran Rajić i savetnik predsednika Vlade Republike Srbije Dragan Glamočić predstavili su novine u Predlogu zakona i razloge za njegovo donošenje, a to je pre svega činjenica da se 70 odsto zemljišta ne daje u zakup ili se nalazi u sivoj zoni. Ovim Predlogom zakona definiše se da je poljoprivredno zemljište zemljište od opšteg interesa i ne može se koristiti u druge svrhe. Predlog zakona predviđa uvođenje knjige polja i plodored, a novina je da će se lokalnim samoupravama obustaviti transfer sredstava iz budžeta, ukoliko ne donesu programe na vreme. Takođe, zemljište koje nije davano u zakup sada će se davati na licitaciji po ceni od 0 dinara, pomera se vreme zakupa sa 20 na 30 godina, a definiše se i ko ne može da uđe u posed državnog zemljišta, kao i pravo prečeg zakupa. Takođe, ukoliko se neovlašćeno uđe u posed kazna će biti trostruki iznos najviše prosečne postignute cene po hektaru na teritoriji okruga na kojoj se nalazi zemljište.\nDržavni sekretar Zoran Rajić najavio da će dugovanje za podsticaje koja država ima prema poljoprivrednicima biti isplaćeni u decembru ove ili januaru naredne godine. Dogovoreno je da ovo dugovanje bude pretvoreno u javni dug, koji će se uz kamatu između jedan i tri odsto, isplatiti proizvođačima.\nU raspravi koja je usledila, a u kojoj su učestvovali i predstavnici više udruženja poljoprivrednih proizvođača koji su učestvovali u izradi Predloga zakona, razgovaralo se o konkretnim rešenjima koja bi mogla da se pretoče u amandmane kako bi se Predlog zakona upotpunio. Takođe, razgovaralo se i o protestima poljoprivrednika u vezi sa ovim Predlogom zakona, sa posebnim osvrtom na davanje mogućnosti strancima da kupe zemljište.\nNakon rasprave članovi Odbora usvojili su većinom glasova Zaključak kojim zahvaljuju svim udruženjima poljoprivrednika koji su učestvovali u izradi Predloga zakona. Takođe, Odbor je doneo Zaključak u kome se kaže da članovi Odbora ostaju otvoreni za saradnju po pitanju Predloga zakona sa svim udruženjima i pojedincima koji žele da ga unaprede.\nU nastavku sednice Odbor je većinom glasova prihvatio informacije o radu Ministarstva poljoprivrede i zaštite životne sredine za period april- jun i jul- septembar 2015. godine.\nIzvor: Press služba Skupština Srbije, 26.11.2015.


Poverenica za zaštitu ravnopravnosti Brankica Janković saopštava da Svetski dan Roma ovog 8.aprila, pripadnici i pripadnice romske zajednice obeležavaju u otežanim okolnostima u kojima smo svi zajednički suočeni u borbi protiv epidemije virusa KOVID 19, ali sa gotovo istim problemima kao i ranijih godina, jer su i dalje marginalizovani i suočeni sa velikim teškoćama u svim segmentima života. Visoka stopa siromaštva, kao i činjenica da mnogi Romi i Romkinje i danas žive bez vode i struje u neformalnim romskim naseljima, čini ih u vreme pandemije virusa KOVID 19 dodatno ranjivim. Zbog toga je veoma važno da Romi i Romkinje u ovom periodu ne budu zaboravljeni i da dobiju pravovremene informacije, navela je poverenica.\nPrema rezultatima nedavnog istraživanja „Percepcija romske zajednice o diskriminaciji“, koje je Poverenik za zaštitu ravnopravnosti sproveo u saradnji sa nemačkom organizacijom za međunarodnu saradnju (GIZ), najveći broj anketiranih Roma i Romkinja smatra da im se uskraćuju prava i usluge samo zbog toga što su Romi, i to u opštini i drugim javnim ustanovama (64%), centrima za socijalni rad (61%) i u postupku zapošljavanja (60%). Janković naglašava da, sa druge strane, ohrabruje podatak da 88% anketiranih prepoznaje obrazovanje kao najvažnije za ostvarivanje ravnopravnog položaja u društvu, što samo potvrđuje da je potrebno još intenzivnije raditi na edukaciji romske dece i mladih i njihovoj punoj inkluziji u sve segmente društva.\nDobijeni rezultati u korelaciji su sa pritužbama koje se iz godine u godinu podnose Povereniku za zaštitu ravnopravnosti, što upućuje na zaključak da je za dostizanje pune ravnopravnosti i jednakih mogućnosti za Rome, od izuzetnog značaja da se problemu siromaštva i socijalne isključenosti pristupa kroz zajedničko delovanje svih institucija, zaključuje poverenica.\nRezultate istraživanja „Percepcija romske zajednice o diskriminaciji“, realizovano u okviru projekta Nemačke razvojne saradnje Inkluzija Roma i drugih marginalizovanih grupa, Poverenik za zaštitu ravnopravnosti predstaviće po okončanju vanrednog stanja.


Ova popularna turska glumica, koju na društvenoj mreži Instagram prati gotovo dva miliona fanova, osim po ulogama, poznata je i po vezama sa kolegama.\nNaime, Selin je godinu dana bila u vezi sa turskim glumcem Mehmetom Alijem Nurogluom, da bi nakon raskida sa njim, uplovila u romansu sa još jednim kolegom, Erenom Hadžisaliogluom.\nIpak, ni ova veza nije potrajala, te je Selin neko vreme provela sama, da bi u januaru 2014. godine započela vezu sa još jednim glumcem, Kanom Tašanerom.\nDa je eksplozivne naravi, kao i lik Zuhre, koji tumači u seriji "Zavet", pokazala je kada se sa Kanom prošle godine posvađala nasred ulice, naočigled paparaca koji su ih čekali.\nNaime, njih dvoje su vidno napeti izašli iz restorana, a dok su čekali taksi, počeli su da se žustro raspravljaju.\nKada su shvatili da ih svi fotografišu, Selin i Kan su ljutito ušli u taksi, a s obzirom na to da su i dalje zajedno, izgleda da svađe uspevaju da reše veoma brzo i da je Kan navikao na temperament svoje devojke.\nKako Selin ima sklonost ka kolegama, nije ni čudo što je Rabija Jaman, devojka Šukrua Ozildiza, njenog partnera u seriji "Zavet", bila uvek na snimanjima, i nije ga ispuštala iz vida.\nSelin je rođena u Izmiru, 1989. godine, a često je glumila u dečijim predstavama. Diplomirala je na istanbulskom Bilgi univerzitetu, na odseku za film i televiziju. Kada se preselila u Istanbul, zarađivala je od angažmana u reklamama, ali je popularnost stekla kada je počela da se pojavljuje u TV serijama.\nPoznatu tursku glumicu će domaća javnost upoznati kroz jednu od najpopularnijih turskih serija "Zavet", koja će uskoro početi sa emitovanjem na TV Pink!


Terzić: "Karadžić pametno postupio" - Sportske.net\nTerzić: "Karadžić pametno postupio"\nPredsednik Zajednice superligaša, Zvezdan Terzić, izjavio je da je prvi čovek FSS napravio dobru odluku kada je imenovao Ljubinka Drulovića za privremenog selektora reprezentacije Srbije.\nPrvi čovek Zajednice superligaša Zvezdan Terzić rekao je da je imenovanje Ljubinka Drulovića za privremenog selektora reprezentacije Srbije pametan potez predsednika Fudbalskog saveza Srbije Tomislava Karadžića.\n"To je pametan potez Karadžića, da se ne žuri sa izborom selektora, nema potrebe. Normalno je da to odradi neko ko je zaposlen u savezu, Druloviću to pripada kao nagrada za osvojeno prvenstvo Evrope i drago mi je zbog toga", rekao je Terzić agenciji Beta.\nDruloviću će mandat trajati do izbora novog selektora, a FSS je objavio da će trajno rešenje biti poznato početkom maja.\nTerzić nije želeo da govori o tome da li bi Drulović bio dobro rešenje da predvodi Srbiju u kvalifikacijama za Evropsko prvenstvo.\n"Ne bih to sada, rano je prognozirati bilo šta na tu temu. Neka odradi to 5. marta, a do maja ima vremena", kazao je Terzić.\nDrulović će kao vršilac dužnosti selektora 5. marta debitovati na klupi na prijateljskoj utakmici protiv Irske u Dablinu.\nSrbija je bila bez selektora od novembra prošle godine, kada je Siniša Mihalović napustio to mesto i preuzeo Sampdoriju.


Tuča u Temerinu, mediji tvrde da je na nacionalnoj osnovi | Autonomija\nTuča u Temerinu, mediji tvrde da je na nacionalnoj osnovi\nPolicija: U tuči lakše povređena dva mladića mađarske nacionalnosti, a jedan teže\nDvojica mladića lakše su povređena a jedan teže u tuči u mestu Temerin u blizini Novog Sada, rečeno je agenciji Beta u novosadskoj policiji, dok mediji na mađarskom jeziku javljaju da je napad bio etnički motivisan.\nU novosadskoj policiji agenciji Beta je potvrđeno da se incident dogodio i da su u tučama lakše povređena dva mladića mađarske nacionalnosti, a jedan teže.\nPolicija traga za počiniocima, a delo je okvalifikovano kao nasilničko ponašanje i nanošenje teških telesnih povreda, kazali su u policiji.\nPortal Vojvodina danas (Vajdasag Ma, www.vajma.info) javio je da su u incidentima koji su se desili u noći sa subote na nedelju, oko 1.30, povređena petorica mladića, i to zato što su Mađari.\nIncident se dogodio u Ulici JNA, kada su dvojica mladića mađarske nacionalnosti iz jednog lokala krenula u pravcu svojih kuća i kada ih je napala grupa od šest nepoznatih osoba.\nPrema izjavama žrtava, napadači su prošli pored njih pa su se iznenada okrenuli i napali ih tako što su jednog od njih udarili flašom, a drugog su oborili na zemlju i šutirali ga, psujući im majku mađarsku na srpskom jeziku, i nanoseći jednom od njih teže telesne povrede.\nNakon toga napadači su pobegli, a već nakon 50 metara ponovo su naišli na Mađare i napali ih.\nTokom ovog napada povređena je jedna osoba, kojoj je slomljen nos, dok su druge dve osobe prošle sa manjim povredama, navodi Vojvodina danas.\nPredsednik opštine apeluje na smirivanje situacije\nPredsednik Opštine Temerin Vladislav Capik apelovao je danas na policiju i druge nadležne državne organe da podhitno rasvetle tuču koja se desila u Temerinu, kako ona opet ne bi postala predmet manipulacije da je u pitanju netrplejivost između Srba i Mađara u toj vojvođanskoj opštini.\n„Verujemo da incident neće biti povod za stvaranje atmosfere netrpeljivosti, povećane tenzije i da pojedinci neće iskoristiti ovo dešavanje za sejanje straha, panike i mržnje među građane Temerina, čemu smo svedočili prethodnih godina“, naveo je Capik u saopštenju za javnost.\nOcenio da je „neumesno i nekorektno“ da deo javnosti preuzima ulogu istražnih i sudskih organa pa donosi „preuranjene i maliciozne zaključke“, pre nego što nadležni utvrde sve detalje i motive vezane za ovaj incident.\nOn je pozvao medije i javnost da radi senzacionalizma ne pokušavaju da predimenzioniraju ovaj incident i dodaju mu konotaciju međunacionalnih sukoba.\n„Nedopustivo je da se svaka kafanska tuča koristi kao povod za izazivanje opšte histerije, gde se tendenciozno Mađari i Srbi pokušavaju predstaviti kao ljuti neprijatelji, a ne dobre komšije“, naveo je Capik.\nOcenio je da pojedinci godinama unazad koriste ovakve incidente kao političku monetu za potkusurivanje, kojom prikrivaju svoju nemoć i nedostatak ideja.\nPastor: Istražiti da li je reč o međunacionalnom incidentu\nPredsednik Skupštine Vojvodine Ištvan Pastor najoštrije je danas osudio incident u kojem je nekoliko mladića povređeno prilikom tuče u Temerinu.\n„S obzirom na činjenicu da mediji prenose da je reč o etnički motivisanom incidentu“, Pastor je zatražio od nadležnih organa da se što pre detaljno ispitaju i utvrde sve okolnosti pod kojima se ovaj incident dogodio, a počinioci u što kraćem roku pronađu i procesuiraju, navodi se u saopštenju iz Pastorovog kabineta.\nPredsednik Skupštine Vojvodine je dodao da je neophodno ispitati da li su tačne tvrdnje da se radi o incidentu koji je bio motivisan nacionalnom netrpeljivošću ili je reč o nečemu drugom.\n„Neophodno je i da se počinioci ovog incidenta što pre pronađu i procesuiraju, jer se samo na taj način može poslati jasna i odlučna poruka da se ovakvi događaji neće tolerisati i da nikome neće biti dozvoljeno da od Temerina napravi nebezbedno mesto za život za bilo kog građanina koji u njemu živi“, istakao je Pastor.\nDSVM: Koordinisani prihološki rat protiv Mađara\nDemokratska stranka vojvođanskih Mađara (DSVM) ocenila je da se protiv Mađara u Temerinu vodi „koordinisani psihološki rat“ u pojedinim srpskim medijima.\n„Očigledno se ponavlja raniji scenario, kada nakon što je u pogledu Mađara započet koordinisani psihološki rat u jednom delu srpskih medija, kodirane poruke, zasnovane na neistinitim informacijama, skoro odmah nailaze na prijem“, navodi se u saopštenju te stranke povodom incidenta u Temerinu, u kojem su dvojica mladića Mađarske nacionalnosti lakše a jedan teže povređen.\nDSVM je u saopštenju za javnost još naveo da je incidentu prethodio grafit „Grobari Temerin – Smrt Mađarima“, koji je osvanuo u subotu ujutro u Ulici 23. oktobra.\nTa stranka je od državnih organa zatražila efikasnu istragu i odgovarajuće sankcije protiv vinovnika incidenta, a od opštinskih vlasti je zatražila da podhitno sazovu opštinski Savet za bezbednost.\nKrivične prijave za učešće u tuči u Temerinu\nPolicija u Temerinu uhapsila je meštanina M.Z. (21) i osumnjičila ga za krivično delo učestvovanje u tuči, a krvičnu prijavu za isto nedelo podneće i protiv N.B. (19) iz tog mesta kod Novog Sada\nOni su osumnjičeni da su 27. januara učestvovali u tuči u kojoj su povređena trojica mladića iz Temerina, navodi se u saopštenju.\nDodaje se da policija nastavlja rad na utvrđivanju svih činjenica i okolnosti pomenutog događaja.\nU incidentu koji se dogodio u Temerinu, u nedelju u 1.30 ujutro, dvojica mladića su lakše povređena a jedan teže.\nPojedini mediji preneli su da je u pitanju bio etnički motivisan incident i dodali da su trojica mladića pretučeni samo zato što su Mađari.


Tanjug , Beta , | 22. 08. 2017 - 12:19h\nMinistar poljoprivrede Srbije Branislav Nedimović izjavio je danas da su se stekli uslovi da se sporazum o slobodnoj trgovini sa Turskom redefiniše i da se povećaju kvote i dodaju novi poljoprivredni proizvodi koji bi bili na listi robe koja može da se izvozi bez carina. Nedimović je rekao da je sa turskom kolegom Ahmetom Ešrefom Fakibabom razgovarao o izvozu junećeg mesa i rafinisanog i sirovog suncokretovog ulja iz Srbije.\nFoto: T. Valičić / Tanjug Fakibaba i Nedimović\n- Sa turskim ministrom poljoprivrede Ahmetom Ešrefom Fakibabom razgovarao sam o povećanju spoljnotrgovinske razmene i investicijama u stočarstvu, voćarstvu i povrtarstvu i predložili smo bescarinski izvoz junećeg mesa u Tursku, kao i rafinisanog i sirovog suncokretovog ulja - rekao je Nedimović novinarima u Beograd posle potpisivanja Akcionog plana u oblasti poljoprivrede Srbije i Turske.\nNedimović i turski ministar za hranu, poljoprivredu i stočarstvo Ahmet Ešref Fakibaba su na otvaranju poljoprivrednog foruma Srbija-Turska u Beogradu zaključili da je potrebno mnogo rada da bi se dostigao izvoz od milijardu evra.\nNedimović je naveo da je razgovarano o tri teme: postojećem sporazumu o slobodnoj trgovini, investicijama u stočarstvo, voćarstvo i povrtarstvo, i novom usaglašavanju kvota za različite poljoprivredne proizvode u korist obe strane.\nFoto: T. Valičić / Tanjug\n- Moram da naglasim da postoji jako dobar politički okvir između dve zemlje stvoren dobrom saradnjom predsednika Vučića i Erdogana koji nam olakšava posao. Razlog za ovaj forum su i investicije u prehrambenu industriju, mi smo otvoreni za investicije iz Turske, jer su Srbiji potrebne investicije i u prehrambenoj i u poljoprivrednoj industriji - rekao je Nedimović.\nOn je dodao da Srbija u logističkom smislu može biti platforma Turskoj za EU i Rusiju, dok je Turska "prolaz Srbija za Aziji i Bliskom istoku".\n- Moj turski kolega je visoko podigao lestvicu kada je u pitanju saradnja i ja se nadam da ćemo mi u prijateljskoj interakciji uspeti da preskočimo limit u trgovinskoj razmeni - istakao je Nedimović.\nMinistar hrane, poljoprivrede i stočarstva Turske Ahmet Ešref Fakibaba rekao je da je Srbija važna država i veliki prijatelj Turske.\n- Ona je važna za mir i saradnju i veoma je značajna za sve zemlje na Balkanu. Mi nemamo granice između naših zemalja, Srbija je naš prvi komšija - rekao je Fakibaba.\nOn je poručio da isto kao što su turski investitori došli u Srbiju, želi da vidi i srpske investitore u Turskoj.\n- Imamo mnogo oblasti u kojima možemo da sarađujemo, želimo da unapredimo uvoz i izvoz i treba puno da radimo i da imamo strpljenja da bi dostigli milijardu dolara izvoza - naglasio je Fakibaba, i dodao da je ovaj forum jedan od načina za unapređenje sardnje i dostizanje zacrtanih ciljeva.\nBrnabić posle sastanka sa Fakibabom: Turski…\nPredsednica Vlade Srbije Ana Brnabić i ministar hrane, poljoprivrede i stočarstva Turske Ahmet Ešref Fakibaba razgovarali su danas u Beogradu o unapređenju…\nFakibaba: Vlada Srbije neće dozvoliti širenje…\nTurski ministar hrane, poljoprivrede i stočarstva Ahmet Ešref Fakibaba kaže da je siguran da Vlada Srbije neće dozvoliti bilo kakvo osnivanje škola i kurseva…\nNedimović: Kontinuitet i stabilnost najvažniji\nČlan Glavnog odbora Srpske napredne stranke (SNS) Branislav Nedimović rekao je danas da je za osam meseci, koliko je član Vlade, povećan agrarni budžet za…\nNedimović: Velika pažnja prerađivačkoj…\nMinistar poljoprivrede Branislav Nedimović izjavio je danas, tokom posete privrednom gazdinstvu Ćirić Agro u Titelu, da resorno ministarstvo veliku pažnju…\nNedimović: Subvencije nepravedno zaobišle…\nMere finansijske podrške poljoprivrednim proizvođačima u Srbiji će se menjati jer je povrtarstvo, posebno ono koje stiže rano u proleće i koje može da donese…\nPovezane teme: Branislav Nedimović , Ahmet Ešerf Fakibaba , Turska , Meso , Izvoz


Predsednica Vlade Republike Srbije Ana Brnabić izjavila je da je naša zemlja lider u Evropi po broju žena i devojaka u sektoru informacionih tehnologija i da, ukoliko iskoristi svoje potencijale, može da bude pobednica četvrte industrijske revolucije.\nBrnabić je u Beogradu, na obeležavanju Međunarodnog dana devojaka u informaciono-komunikacionim tehnologijama, učenicama osnovnih škola koje su prisustvovale tom događaju poručila da su najveći potencijal Srbije i da će Vlada učiniti sve da uspostavi kvalitetan obrazovni sistem i omogući bolje uslove za život, kako bi ostale i radile u Srbiji.\nMislim da su naša pamet, znanje i obrazovanje tako jaki da uskoro možemo da, u svetu četvrte industrijske revolucije, u kojem živimo, postanemo jedan od lidera u Evropi, rekla je premijerka i dodala da je potrebno da imamo hrabrosti i spremnosti da se menjamo.\nPrema njenim rečima, Vlada ima dva prioriteta – digitalizaciju i obrazovanje, pri čemu četvrta industrijska revolucija pruža našoj zemlji šansu da nadoknadi sve što je ranije propustila u razvoju.\nMislim da imamo šansu koju dugo vremena nećemo imati. Imamo znanje i ogroman potencijal i možemo da budemo pobednice četvrte industrijske revolucije, da promenimo društvo i zemlju i napravimo lepšu, jaču i srećniju državu, dobar dom za vas, poručila je Brnabić.\nOna je naglasila da je preduslov za to obrazovanje, podsetivši na to da je naša zemlja ove nedelje postala 23. punopravna članica CERN-a, kao i da se mnogo ulaže u uvođenje digitalnih udžbenika.\nPrema njenim rečima, pet puta je povećan broj specijalizovanih IT odeljenja u gimnazijama širom Srbije, a od 1. januara ove godine uveden je i Fond za nauku.\nTo su potpuno novi prioriteti naše države kako bismo mladima pružili bolju šansu i zajedno sa njima napravili konkurentnu državu i društvo, otvorenu zemlju koja se ne plaši izazova, objasnila je ona.\nBrnabić je devojčicama poručila da veruju u sebe, da ne pristaju na podele, kao i da idu napred i budu hrabre, a da će ih država u tome podržati.\nDržavna sekretarka Ministarstva trgovine, turizma i telekomunikacija Tatjana Matić ukazala je na to da postoji rodni jaz u sektoru informacionih tehnologija, ali da Srbija mora da nastavi da podstiče prevazilaženje rodnih razlika i neravnopravnosti u digitalnom svetu.\nMatić je navela da nema dovoljno žena u IKT sektoru jer su devojke pre svega usmerene na društvene nauke, medicinu, umetnost, pravo i ekonomiju, ali je podsetila na to da je u zemljama Evropske unije situacija još lošija.\nOna je istakla da će Evropi biti potrebno 15 do 20 godina da dostigne sadašnji nivo Srbije po pitanju rodne ravnopravnostu u IKT sektoru.\nPrema postojećim trendovima, rodni balans će biti uspostavljen tek 2050. godine, ali to se mora desiti mnogo ranije i Srbija želi da pruži svoj doprinos, navela je Matić.\nKonferenciji, kojom se obeležava Međunarodni dan devojaka u informaciono-komunikacionim tehnologijama (Dan devojaka u IKT), u Palati Srbija prisustvovalo je približno 300 učenica iz 12 osnovnih škola iz Srbije.\nNa ovom skupu uručene su nagrade učenicama za najuspešnije video-radove "Devojke u IKT-u za bolji svet".\nMeđunarodni dan devojaka u IKT-u (Girls in ICT Day) uspostavljen je 2010. na inicijativu Srbije, pod pokroviteljstvom Međunarodne unije telekomunikacija (ITU). Do sada je više od 357.000 devojaka i mladih žena učestvovalo u više od 11.000 proslava u 171 zemlji širom sveta.


Obradović: Svi kandidati da overe ostavke kod notara\nIzbori Autor:Beta27. mar. 201712:48 > 12:53\nMislim da je pošteno prema svim građanima Srbije, da izađete sa svojim predsedničkim programom, da građani znaju za šta glasaju, i overite svoje ostavke, koje će se aktivirati, ako to obećanje ne ispunite, rekao je na konferenciji za medije u Čačku, predsednički kandidat Dveri Boško Obradović.\n„Moja unapred overena ostavka, je potez, koji se prvi put desio u novijoj političkoj istoriji Srbije, i koji je uradio jedan predsednički kandidat. Mislim da je vreme da naša politička scena postane primer ozbiljnog i profesionalnog upravljanja državom, a ne rijaliti šou. Prvi put jedan predsednički kandidat unapred podnosi ostavku, overenu kod javnog beležnika i obavezuje se da svaki građanin Srbije može ovu ostavku da aktivira nakon šest meseci, ako ne ispuni svoja obećanja. Ovo što sam uradio je revolucija na srpskoj političkoj sceni“, rekao je Obradović.\n„Verujem da je građanima Srbije dosta slušanja lažnih obećanja, praznih priča i velikih reči, koje se nikada ne ispune.Ni jedan predsednički kandidat, nikada do sada, nije bio spreman, da obeća šta će uraditi i da to što je obećao proverimo nakon šest meseci. Ja sam spreman. Da li ste i Vi?“ upitao je Obradović.\nOn je pozvao sve predsedničke kandidate, da učine isto, i da kažu šta će tačno uraditi u prvih šest meseci mandata i da overe ostavke kod javnog beležnika.\n„Ako to ne urade, ako na to nisu spremni, onda je jasno da daju lažna obećanja“, zaključio je Boško Obradović.


U 2018. godini 3,65 milijardi dinara za mere zapošljavanja - Edukaplus\nZa mere aktivne politike zapošljavanja u 2018. godini biće izdvojeno 3,65 milijardi dinara, najavio je u subotu (9. decembra 2017. godine) državni sekretar u Ministarstvu za rad, zapošljavanje, boračka i socijalna pitanja, Nenad Nerić.\nNerić je za RTS ukazao da je to znatno povećanje u odnosu na 2,8 milijardi dinara iz prethodne godine i dodao da su obezbeđena i sredstva u iznosu od 550 miliona dinara za realizaciju mera profesionalne rehabilitacije i podsticanje zapošljavanja osoba sa invaliditetom.\n– Ono što je ključno reći je da je u 2017. godini Nacionalna služba za zapošljavanje dobila grant podršku programu zapošljavanja, a kroz sve programe koje su osmislili u Nacionalnoj službi prošlo je više od 27.000 ljudi, od kojih je 5.300 odmah dobilo posao – rekao je Nerić.\nIstovremeno je ukazao da je 2010. godine 10 lokalnih akcionih planova bilo u jedinicama lokalne samouprave, dok je 2017, 139 jedinica lokalnih samouprava imalo svoje programe.\nNerić je rekao da podaci ukazuju na smanjenje nezaposlenosti za više od 10% u novembru ove godine u odnosu na isti mesec 2016. godine.\nGovoreći o radnim mestima koje nedostaju na srpskom tržistu, Nerić je istakao da se kod visokoobrazovanih ljudi traže inženjeri informacionih tehnolohgija, elektrotehničari, mašinovođe, profesori matematike, fizike, stranih jezika, lekari specijalisti, diplomirani farmaceuti, stručnjaci za finansije i osobe iz oblasti građevine i računarstva. Kada je reč o licima sa srednjom stručnom spremom, Nerić je ukazao na potrebu za operaterima na rad na visokostručnim sofisticiranim mašinama u metalnoj industriji, zavarivačima, knjigovođama, računovođama, zdravstvenim negovateljicama i medicinskim sestrama, zidarima….


Rudnik Sase kod Srebrenice premašio plan proizvodnje za 3,8 posto - Biznis Info\nYou are at:Home»Kompanije»Rudnik Sase kod Srebrenice premašio plan proizvodnje za 3,8 posto\nRudnik Sase kod Srebrenice premašio plan proizvodnje za 3,8 posto\nRudnik olova i cinka “Sase” kod Srebrenice i ove godine uspješno posluje i premašuje plan proizvodnje što pokazuje i podatak da je za sedam mjeseci iskopano 194.630 tona rude ili 3,8 posto više od plana.\nRudnik posluje u okviru kompanije “Gros” iz Bosanske Gradiške, zapošljava 532 radnika i redovno izmiruje sve obaveze.\nKoncesiona naknada u tom periodu izmirena je u iznosu od 727.100 KM, a za nabavku opreme uloženo je 1.633.866 maraka.\nU tom periodu rudnik je isplatio više od 20.000 KM naknada za vode i protivpožarnu zaštitu, oko 23.000 KM za šume i više od 20.000 KM pomoći udruženjima, organizacijama i opštinama Srebrenica i Bratunac.\nPredsjednica Upravnog odbora ovog preduzeća Jelena Petrić izjavila je Srni da je prosječna plata zaposlenih u julu iznosila 937 KM.\nOna je precizirala da je u ovoj godini za neto zarade radnicima isplaćeno ukupno 3.880.245 KM, za poreze i doprinose 2.463.787 KM, za penzijsko-invalidsko osiguranje i beneficirani staž rudara 326.251 KM, te 15.297 maraka posebnog doprinosa solidarnosti.\nPosebni doprinos za profesionalnu rehabilitaciju i zapošljavanje invalida isplaćen je u iznosu od 6.480 KM i za otpremnine radnicima pri odlasku u penziju isplaćeno je oko 11.000 maraka u ovoj godini.\nRudnik je i ove godine nastavio finansirati prekvalifikaciju ukupno 48 radnika.\nOd 2007. godine, kada je britanska kompanija “Mineco” preuzela upravljanje u Rudniku “Sase”, penzionisano je 96 radnika i njima je isplaćena otpremnina u ukupnom iznosu od 183.752 KM.


Nekadašnji prehrambeni gigant SFRJ u stečaju je od 2012, a njegova imovina ponuđena je na prodaju javnim nadmetanjem koje će se obaviti 15. oktobra u valjevskom Privrednom sudu, po početnoj ceni od 284 miliona dinara. Pre toga, potencijalni kupac 113 miliona depozita treba da uplati do 9. oktobra. Oglašena je prodaja tri parcele ukupne površine 12 hektara, kao i svih zgrada "Nove Srbijanke", među kojima su fabrika voćnih sokova, fabrika alkoholnih pića, rashladne kule, skladišta, hladnjača, magacin i drugo.\nPolicijskom istragom utvrđeno je da je Hristo Kovački u slučaju "Srbijanke" državu oštetio za milione evra\nProizvodne opreme, međutim, nema jer su je bugarski vlasnici neposredno pre stečaja isekli i prodali kao staro gvožđe, čime je u trenutku stečaja vrednost kombinata koji je svojevremeno zapošljavao 1.500 ljudi i kroz kooperaciju povezivao više od 2.000 domaćinstava spala na samo 16.000 evra!\nKrivična prijava protiv direktora "Nove Srbijanke" iz Valjeva\nOdređen pritvor direktoru Nove Srbijanke\nTrula piletina još stoji u krugu "Nove Srbijanke"\nSvemu je prethodila privatizacija 2007. godine, kada je "Srbijanku" za oko četiri miliona evra kupila firma "Medija svjat" iz Sofije, iza koje je stajao jedan od najbogatijih ljudi Balkana Hristo Kovački. Bugari su odmah fabriku preimenovali u "Novu Srbijanku" i posle samo godinu dana naprasno su odustali od otkupa šljive, kupine i maline i njihove prerade, pa je kombinat izgubio tržište, poslove i profit. Pre otvaranja stečaja, policijska istraga je utvrdila da je država u slučaju "Nove Srbijanke" oštećena za 3,5 miliona evra, pošto je "Medija svjat" nezakonito 12 hektara zemljišta kombinata prenela na dve druge bugarske firme.


Novi prostor posvećen Ciljevima održivog razvoja u Skupštini AP Vojvodine - Skupština Autonomne Pokrajine Vojvodine\nOva aktivnost realizovana je na inicijativu Skupštine AP Vojvodine, a nakon svečanog uručenja i potpisivanja dokumenta o primopredaji, predsednik Ištvan Pastor izrazio je veliku zahvalnost Vladi Švajcarske i UNDP na ovoj, kako je naglasio, najvažnijoj donaciji koju je pokrajinski parlament dobio u poslednjih desetak godina.\n„Ovom donacijom smo brzo, u jednom dahu, uspeli da tehnički modernizujemo i oplemenimo jednu od naših sala. Istovremeno, postali smo i aktivni učesnici važnog, šireg procesa koji se odnosi na promociju Ciljeva održivog razvoja. Veoma smo zahvalni Vladi Švajcarske i UNDP-u što su u nama prepoznali posvećenog i odgovornog partnera“, istakao je predsednik Pastor i dodao da je, kao nastavak ove uspešne saradnje sa UNDP i švajcarskom vladom, dogovoreno da početkom naredne godine u Skupštini APV bude organizovana tematska sednica posvećena upoznavanju pokrajinskih poslanika sa Ciljevima održivog razvoja.\nPredstavnica švajcarske vlade i načelnica sektora za demokratsko upravljanje Švajcarske kancelarije za saradnju gospođa Saša Miler, učestvovala je u ceremoniji otvaranja i naglasila da globalni Ciljevi održivog razvoja treba da budu prilagođeni potrebama svake lokalne zajednice, s obzirom na to da države, regioni, gradovi i opštine nemaju iste razvojne potrebe i probleme.\n„Lokalne skupštine mogu da daju konkretan doprinos ostvarivanju Ciljeva održivog razvoja jer one opredeljuju budžetska sredstva, stvaraju neophodne pravne okvire i pozivaju izvršnu vlast na odgovornost“, istakla je v.d. stalne predstavnice UNDP-a, Steliana Nedera, govoreći o značaju lokalnih parlamenata kao pokretača napretka ka ostvarenju Ciljeva održivog razvoja na lokalnom nivou.\nRenoviranjem i opremanjem sale posvećene Ciljevima održivog razvoja u ukupnoj vrednosti od 18.150 evra, u Skupštini APV stvoreno je novo mesto za susrete odbornika sa mladima, organizacijama civilnog društva, za međuparlamentarnu razmenu i politički dijalog o napretku ka ostvarenju razvojne agende do 2030. godine, ukazujući na poboljšanje uslova života građana u lokalnim zajednicama u Vojvodini i šire.


AKT O PROCENI RIZIKA - PreventPlus Q\nIZRADA NORMATIVNIH AKTA ZAŠTITE OD POŽARA\nIZRADA - AKT O PROCENI RIZIKA NA RADNOM MESTU I U RADNOJ OKOLINI, KAO I OSTALIH NORMATIVNIH AKATA IZ OBLASTI\nBEZBEDNOSTI I ZDRAVLJA NA RADU:\nEvidencije iz oblasti bezbednosi i zdravlja na radu\nProgram za osposobljavanje zaposlenih za bezbedan i zdrav rad u radnoj okolini\nUputstva za bezbedan i zdrav rad i dr\nPrema Zakonu o bezbednosti i zdravlju na radu ("Sl. glasnik RS", br. 101/2005, 91/2015 i 113/2017 - dr. zakon) svi poslodavci su u obavezi da donesu Akt o proceni rizika za sva radna mesta u radnoj okolini.\nAkt o proceni rizika na radnom mestu i u radnoj okolini se donosi u pismenoj formi, a na osnovu čl. 13. Zakona o bezbednosti i zdravlja na radu ("Sl. glasnik RS", br. 101/2005, 91/2015 i 113/2017 - dr. zakon) i Pravilnika o načinu i postupku procene rizika na radnom mestu i u radnoj okolini ("Sl. glasnik RS", br. 72/2006, 84/2006 - ispr., 30/2010 i 102/2015) i njim se definišu sve potencijalne opasnosti i štetnosti koje mogu biti prisutne na radnom mestu i u radnoj okolini, kao i mere za njihovo otklanjanje.\nAkt o proceni rizika na radnom mestu i u radnoj okolini kao osnovni dokument u oblasti bezbednosti i zdravlja na radu koji obezbeđuje poslodavcu sagledavanje ukupnog stanja uslova rada na svakom radnom mestu i u radnoj okolini i kojim se utvrđuju mere i prioriteti za poboljšavanje uslova rada kao i otklanjanje rizika i/ili njihovo svođenje na što manju meru.\nProcena rizika se konkretizuje za svako radno mesto pojedinačno, nije uopštena. Njen cilj jeste da se opasnosti i štetnosti u potpunosti otklone, ali pošto to nije uvek moguće, glavni cilj jeste smanjenje štetnosti i opasnosti na najmanju moguću meru.\nProcena rizika je stalan proces, pa je tako pri identifikaciji svake nove opasnosti, ili prilikom promene nivoa rizika u procesu rada, Poslodavac dužan da izvrši Izmenu koja se odnosi na Akt o proceni rizika na radnom mestu i u radnoj okolini.\nDa bi procena rizika bila što sveobuhvatnija i da bi se štetnosti i opasnosti svele na najmanju moguću meru, neophodno je da se procena rizika sprovodi uz konsultacije i/ili učestvovanje svih koji se nalaze na određenom radnom mestu (poslodavci, rukovodioci i zaposleni i/ili njihovi predstavnici). Uz to je neophodan i uvid u tehnološke i radne procese (posmatranjem i praćenjem samih procesa, razgovorom sa zaposlenim licima na tim pozicijama, itd), a takođe pregled tehničke i druge dokumentaciji.\nProfesionalna i kvalitetna procena rizika, kao i Akt o proceni rizika na radnom mestu i u radnoj okolini (izrada) su među glavnim preduoslovima za efikasnu primenu i sprovođenje mera koje se odnose na bezbednost i zdravlje na radu i na radnom mestu.\nIzrada ovog Akta se poverava stručnim licima za bezbednost i zdravlje na radu, odnosno pravnim licima sa Licencom za obavljanje poslova bezbednosti i zdravlja na radu koju izdaje Ministarstvo za rad, zapošljavanje, boračka i socijalna pitanja.\nZakon o bezbednost i zdravlje na radu\nPreventPlus Q d.o.o. Beograd je licencirano privredno društvo za obavljanje poslova bezbednosti i zdravlja na radu. Osnovano je 01. jula 2014. godine u Beogradu. Licencu za obavljanje poslova bezbednosti i zdravlja na radu je dobilo 14.08.2014. godine od strane Ministarstva za rad, zapošljavanje, boračka i socijalna pitanja Republike Srbije.\nAdresa: Nikole Doksata br.77 11160 Beograd\nBroj telefona: +38163441786\nMatični broj: 21028096\nTek: 160–409824–79, Banca Intesa ad Beograd\nDev: 00 – 539 – 0002053.4, Banca Intesa ad Beograd\n2021 Sva prava zadržana: PreventPlus Q


Opština Herceg Novi brine o spomen obilježjima - Moja Crna Gora\nOpština Herceg Novi brine o spomen obilježjima\n21/08/2018\tkultura Izvor: CdM.me\nOpština Herceg Novi započela je sistematično čišćenje spomen obilježja na teritoriji grada, za šta su po prvi put Budžetom planirana sredstva.\nOčišćeni su spomenici u Ilijinom parku u Igalu, spomen ploča Aleksandru Dukoviću, bista u parku Boke, biste u parku Sv. Leopolda, kompleks spomen obilježja na Savini, a ovih dana traje čišćenje bisti u Starom gradu, a predstoji i čišćenje česme i bisti u Omladinskom parku.\n“Briga o spomen obilježjima dužnost je lokalne uprave, kojoj se do sada nije planski pristupalo. Ove godine je, po prvi put, planirana budžetska linija namijenjena održavanju spomen obilježja na teritoriji grada. Mi na taj način odgovaramo zakonskoj obavezi, namjereni da se odgovorno odnosimo prema brojnim obilježjima koja su postavljena u znak sjećanja na važne ličnosti i događaje od značaja za Herceg Novi“, kaže sekretarka za kulturu i obrazovanje Ana Zambelić Pištalo.\nPlan je da tokom ove i početkom naredne godine bude očišćen najveći dio spomenika u novskoj opštini.\nZambelić Pištalo podsjeća da je na nedavno održanoj sjednici Skupština opštine Herceg Novi usvojila Program postavljanja spomen obilježja za 2018. godinu, kojim je planirano postavljanje spomenika Mirku Komnenoviću, spomen ploče sa medaljonskim likom Jeftu Gojkoviću i Zuku Džumhuru i imenovanje ulice Elize Duković Lombardić.\nKako dodaje, u toku je priprema dokumentacije za raspisivanje javnog konkursa za idejno rješenje spomenika Mirku Komnenoviću.\nInače, Sekretarijat za kulturu i obrazovanje Opštine Herceg Novi posjeduje Registar spomen obilježja u koji je do sada upisano 65 spomen obilježja na teritoriji cijelog grada, sa detaljima koji se tiču svakoga od njih.\nTags herceg novi spomenici


Jan 19, 2016 SpaceX\nOva nesreća je treći po redu neuspeh pri pokušajima sletanja na more otkad je kompanija počela sa lansiranjima u svemir 2008. godine.\nRaketa kompanije Spejseks, bez ljudske posade, uspešno je u nedelju postavila satelit za praćenje klimatskih uslova u zemljinu orbitu, ali nije uspela da se vrati na platformu postavljenu u Tihom okeanu, nedaleko od obale Kalifornije.\nRaketa Spejseks, tenološkog magnata Ilona Maska u nedelju je lansirana iz južne Kalifornije.\nZvaničnik iz Maskove kompanije za svemirska istraživanja, sa sedištem u Kaliforniji, saopštio je da je raketa visine 22 sprata, slomila nogu pri spuštanju na platformu postavljenu 320 kilometara od kalifornijske obale.\nProšlog meseca, Spejseks je uspešno spustio sličnu letelicu u blizini Kejp Kanaverala u Floridi, što je bilo prvi put da je raketa iz orbite uspešno, kontrolisano spuštena na zemlju.


Foto: BetaPhoto/Amir Hamzagić/MO)\nPredsednik Srbije Aleksandar Vučić sastao se večeras u Albaniji sa premijerima te zemlje i Severne Makedonije u okviru inicijative Otvoreni Balkan.\nVučić je na Instagramu napisao da sa premijerima Albanije i Severne Makedonije, Edijem Ramom i Zoranom Zaevom, vodi „važne razgovore“ o daljem povezivanju tri države.\n„Važni razgovori kako dalje da napredujemo, da se uvezujemo, da brže i jače saradjujemo. Otvoreni Balkan smatramo izuzetnom inicijativom, koja je napravljena zbog ljudi koji žive u svakom od naših gradova, u svakom od naših sela“, naveo je Vučić.\nRanije je najavljeno da će dvodnevni samit u okviru inicijative Otvoreni Balkan početi večaras u Elbasanu, neformalnim sastankom na zajedničkoj večeri koju će Rama prirediti za Vučića i Zaeva.\nZvaničan deo samita biće održan sutra u Tirani. Najavljeno je potpisivanje više trilateralnih i bilateralnih sporazuma o regionalnoj saradnji, čiji rezultat, izmedju ostalog, treba da bude zajedničko tržište rada.\nRama: U Beogradu je policija hapsila one koji su palili albanske zastave\nAlbanski premijer Edi Rama reagovao je na pokušaj paljenja zastave Srbije tokom današnjeg protesta u Tirani, istakavši da su tokom njegove posete Beogradu na trgovima bile albanske zastave i da je policija uhapsila one koji su ih palili.\nKomentarišući pokušaj paljenja zastave Srbije na protestu povodom samita inicijative Otvoreni Balkan i dolaska predsednika Srbije Aleksandra Vučića u Albaniju, Rama je naveo da je „istina da je onog dana kada je posetio Beograd, glavni grad Srbije bio pun albanskih zastava“ i da je „huligane koji su zapalili zastavu uhapsila policija“.\nFoto: Beta; Edi Rama\n„Istina je da u Beogradu govorim albanski i branim interese svih Albanaca i naravno Albanije, istina je da sam u Beogradu na albanskom tražio priznanje Kosova od Srbije, baš u predsedničkoj palati, i tada ste me učinili herojem, ali ja tada nisam bio heroj i nisam izdajica sada, bio sam jednostavno premijer Albanije“, napisao je Rama na Fejsbuku.\nPovodom kritika na račun inicijative Otvoreni Balkan, Rama je rekao da je ona ne samo budućnost dece regiona, već da ima i strateški interes za državu i ceo albanski narod.\nViše stotina gradjana demonstriralo je danas u Tirani, na poziv bivšeg albanskog predsednika i premijera Saljija Beriše.\nBandere na kojima se nalaze kamere, vlasti su namazale mašću kako demonstranti ne bi mogli da se popnu do njih.\nAleksandar Vučić, Rama, Sastanak


Šta su demokrate prebacivale Trampu u rezoluciji\nTanjug 11. januara 2021. 20:44\nVAŠINGTON – Članovi donjeg doma Kongresa iz Demokratske stranke predstavili su rezoluciju o opozivu odlazećeg predsednika.\nPredlog, između ostalog, sadrži i član kojim se Tramp optužuje za podsticanje pobune i govori o njegovoj potencijalnoj odgovornosti za upad dela pristalica u kompleks Kapitol hila tokom kongresne potvrde rezultata glasanja Elektorskog koledža predsedničkih izbora na kojima je pobedio Džozef Bajden.\nU rezoluciji se ističe da se Tramp obratio protestnom skupu svojih pristalica neposredno pre nego što se jedan deo njih uputio prema Kapitol hilu. Ukazano je da je način na koji im se obratio ohrabrio i očekivano doveo do nezakonitih postupaka koji su se dogodili, prenosi Glas Amerike.\nOni su zatražili saglasnost za usvajanje rezolucije kojom bi se od američkog potpredsednika Majka Pensa zatražilo da pokrene 25. amandman na osnovu koga bi odlazeći predsednik Tramp bio razrešen dužnosti.\nRepublikanski članovi Predstavničkog doma odbacili su zahtev demokrata za pokretanje 25. amandmana protiv Trampa, čime su blokirali hitno razmatranje tog pitanja.


Novine broj 1037 - Srpska zajednica u Kanadi - Serbian Community in Canada News - Novine Toronto\nBOŽIĆNA HUMANITARNA AKCIJA “STARA RAŠKA”\nBožićna Humanitarna akcija kanadsko srpske humanitarne fondacije “Stara Raška” i donatora Dragane i Gorana Varaklić - Apel vladi Srbije.\nU svojim aktivnostima da se pomogne siromašnoj deci u Srbiji humanitarna fondacija Stara Raška iz Kanade je uz pomoć sveštenika Eparhije Mileševske u ograničenom vremenskom roku od nedelju dana prikupila prijavnice za pomoć i potrebnu dokaznu dokumentaciju od porodica bez prihoda iz gradova Prijepolje, Priboj, Nova Varoš i Sjenica. Imali smo indikacije da je ovaj jugozapadni deo Srbije jedan od najsiromašnijih u zemlji. Nismo znali koliko siromašan dok nisu počele da pristižu prijavnice.\nOriginalna ideja je bila da se pomogne deci ispod 16 godina, a koja su iz porodica gde su oba roditelja nezaposlena, tako što će im se na dan Božića u njihovim crkvama podeliti po 100 eura. Za samo sedam dana u gore pomenutim gradovima, kroz njihove lokalne crkve prijavilo se 850 ugroženih porodica i 1550 dece. Zbog velikog broja prijavljenih, a da bi pomoć stigla do većine njih, fondacija Stara Raška je odlučila da umesto 100 eura Božićna donacija po detetu bude 100 kanadskih dolara.\nFondacija je uspela da prikupi pomoć za 550 dece u iznosu od 55,000.00 kanadskih dolara . U želji da pomognemo našu siromašnu decu akciji fondacije smo se pridružili moj suprug Goran Varaklić i ja i sponzorovali 1000 preostale prijavljene dece sa donacijom od 100,000.00 kanadskih dolara.\nŽelimo da naglasimo da je broj ugroženih porodica mnogo veći i da se zbog ograničenog roka za prijavljivanje nisu svi stigli da prijave. Kanadski Srbi kroz fondaciju izražavaju svoju zabrinutost zbog očiglednog ekonomskog kolapsa u Raškoj oblasti i njegovih posledica. Hiljade dece žive pod stresom koji im svakodnevno nanosi preživljavanje u porodicama bez prihoda.\nSvojom humanitarnom akcijom fondacija pored direktne finansijske pomoći koja će biti uručena deci, želi da uruči i apel vladi Srbije da što pre preduzme korake ka rešavanju ove situacije, bilo sa konkretnim projektima o zapošljavanju roditelja ili sa donošenjem odgovarajućih zakonskih povlastica i olakšica kako bi se pospešilo investiranje privatnog kapitala u ovim krajevima u pravcu otvaranja biznisa i novih radnih mesta.\nNama u Kanadi ostaje samo da se nadamo da ćemo ovim humanitarnim gestom ulepšati Božić našoj deci, da ćemo posejati seme dobrote iz kojeg će jednog dana nići budući dobrotvori koji će pomagati svoj narod. Želimo da im poručimo da nisu zaboravljeni, da ne gube nadu u bolje sutra, da poštuju i pomažu jedni druge i da vole svoju zemlju jer je to jedini put do napretka.\nPredsednik Kanadsko Srpske Humanitarne fondacije Stara Raška


Srpski globalisti trenirali u Leposaviću - juGmedia\nNakon kampa u Pirotu, održanog avgusta prošle godine u Pirotu, najbolji srpski golbalisti ponovo su se okupili minule nedelje i to u Leposaviću, na Kosovu i Metohiji.\n“Petodnevni kamp u Leposaviću okupio je 13 igrača, a pored članova naše seniorske i juniorske reprezentacije bilo je tu i dečka koji su tek krenuli da treniraju golbal”, izjavio je za Jugmediu profesor\nFakulteta sporta i fizičkog vaspitanja iz Niša Marko Aleksandrović.\nPrema njegovim rečima učesnici kampa su imali priliku da dosta vremena provedu na terenu sportske hale u Leposaviću, ali je proverena i njihova spremnost pošto su prošli testove motoričke sposobnosti i uradjena im je funkcionalna dijagnostika.\n“Medju polaznicima kampa bilo je učesnika sa različitim stepenom invaliditeta, odnosno bilo je i slepih i slabovidih”, kazao je Aleksandrović.\nOsim sa profesorom Aleksandrovićem golbalisti iz svih krajeva Srbije imali su priliku da u Leposaviću vežbaju sa trenerima iz Niša Bojanom Jorgićem, Nikolom Aritonovićem i Stefanom Pivačem, kruševačkim trenerom Dejanom Ivanovićem i legendom srpskog golbala Draganom Sremčevićem.\nSremčević je tokom svoje bogate i uspšene sportske karije osvajao i olimpijska i svetska odličja, a bio je proglašen i za najboljeg golbalistu na svetu.


Humanitarni koncert u pozorištu - JUGPRESS\nPostavio: Jugpress 11 Decembra, 2019\nU Narodnom pozorištu u Leskovcu održan je dobrotvorni koncert povodom 70 godina rada Muzičke škole „Stanislav Binički“. Koncert je organizovao Interakt klub Leskovac u saradnji sa učenicima muzičke škole „Stanislav Binički“ i članovima Kreativnog studija „Avangarda“.\nInterakt klub Leskovac čine mladi i uspešni ljudi uzrasta od 12 do 18 godina, a podršku u radu im pruža Rotari Klub Leskovac. Osnovni cilj koncerta je bio da se sakupi novac kojim bi se sufinansirao odlazak mladih na takmičenja. Posetioci su imali priliku da uživaju u muzičkim numerama, prezentacijama i plesnim tačkama


Energyobserver - GRČKA / GRČKI PPC NUDI DOBROVOLJNI ODLAZAK ZA PRVIH 890 LJUDI IZ SEKTORA UGLJA / GRČKA / AUTOR: IGOR TODOROVIĆ\nGrčkoj je iz Fonda za pravednu tranziciju Evropske unije namenjeno malo više od 1,7 milijardi evra za ublažavanje posledica napora za dekarbonizaciju po firme i zaposlene, navodi se u zvaničnim podacima o raspodeli. Ova zemlja je odlučila da svoje rudnike lignita zatvori do kraja 2023. godine. Državna elektroprivreda Public Power Co., poznatija po akronimu PPC, koja upravlja tom imovinom, pokrenula je postupak najavom da je odredila otpremnine za 890 radnika u sektoru uglja koji se prijave za program.\nKompenzacija od po 35.000 evra je za one koji će napuniti bar 55 godina do kraja godine, a predviđena ušteda je 56 miliona evra godišnje. Kopovi u oblasti Zapadna Makedonija zapošljavaju skoro 3.000 ljudi.\nHadzidakis: Broj zaposlenih će se smanjiti na 12.000\nPPC-jeva uprava je saopštila da će za najviše par meseci objaviti plan daljeg otpuštanja u sektoru uglja. Ministar za životnu sredinu i energetiku Kostis Hadzidakis procenio je da će iz kompanije otići do 5.500 ljudi. Naveo je da će biti i novih radnih mesta te da ona neće stvoriti ikakve troškove i dodao da će ukupan broj zaposlenih opasti sa 16.000 na 12.000.\nNadolazeća fotonaponska snaga\nDominantni proizvođač struje je naglasio da su mu prioritet ulaganja u proizvodnju energije iz obnovljivih izvora i digitalnu transformaciju. U svojim kvartalnim rezultatima objavio je da očekuje da će ovog meseca odrediti najboljeg ponuđača za gradnju solarne elektrane od 30 megavata kao i ponude za instaliranje fotonaponskog postrojenja od 200 megavata. Oba projekta su u Ptolemaidi u rudnicima uglja.\nGrčki PPC je prijavio čist gubitak od 11,1 miliona evra u poređenju s manjkom od 218,2 miliona iz prva tri meseca prošle godine. Prilagođena kategorija dobiti pre obračunavanja kamata, poreza, deprecijacije i amortizacije (EBITDA) izašla je na 182 miliona evra, posle gubitka od 66,3 miliona iz ekvivalentnog lanjskog perioda.\nUčinak kopova lignita spustio se 31 odsto na godišnjem nivou u prvom tromesečju, što je olakšalo troškove na ime sertifikata za ispuštanje gasova s efektom staklene bašte i donelo operativni profit\nPrihod je skočio 71 odsto na 1,22 milijarde evra, a neto dug je srezan 1,4 odsto na 3,63 milijarde. PPC je otkrio da će nenaplaćena potraživanja sekuritizovati odnosno konvertovati u hartije od vrednosti, a to može biti korak ka preprodaji duga.\nRezultati su odraz smanjenja proizvodnje lignita za preko 31 odsto na godišnjem nivou u prvom kvartalu, što je oborilo troškove za sertifikate za ispuštanje gasova s efektom staklene bašte. Udeo naplaćenih sredstava na ime računa skoro se udvostručio na 30 procenata tokom zabrane kretanja u okviru borbe protiv pandemije oboljenja COVID-19.\nOkretanje opremi i uslugama za električna vozila\nLokalni mediji su doznali da kompanija uskoro počinje razvoj mreže punjača za električna vozila, koji je najavila u decembru. Strategija uključuje niz usluga u tom sektoru. PPC namerava da počne sa hiljadu punjača širom zemlje, koje bi instalirao za najviše tri godine.\nPo tvrdnjama iz anonimnih izvora, postoji mogućnost zajedničkih poduhvata s domaćim partnerima među kojima je proizvodnja delova za električne automobile u Zapadnoj Makedoniji i Megalopolisu, gde PPC ima još jedan rudnik uglja. Inače, njegova ambicija je da ta područja iskoristi za postavljanje solarnih panela ukupne snage tri gigavata.\nPodrška iz EBRD-a\nPPC, koji koristi i grčki skraćeni naziv DEI, saopštio je da je Evropska banka za obnovu i razvoj odobrila korišćenje kreditne linije od 160 miliona evra za osnovne infrastrukturne projekte s naglaskom na smanjivanje zavisnosti od aktivnosti koje dovode do oslobađanja štetnih gasova, što se zapravo odnosi na sektor uglja. Paket je bio namenjen za obrtni kapital odnosno neophodan kapacitet isplata i likvidnost u vezi sa posledicama širenja virusa korona.\nKreditna linija banke izričito isključuje ugalj i rudarstvo\nPozajmica je puštena krajem aprila, ali pošto je katastrofalni scenario izbegnut, sredstva mogu da se upotrebe za infrastrukturu u kontekstu dekarbonizacije, ističu u kompaniji. U EBRD-ovoj dokumentaciji je naglašeno da je PPC preuzeo obavezu da pripremi akcioni plan za finansijsko izveštavanje o pitanjima vezanim za klimu i da finansijska podrška isključuje korišćenje uglja i rudarstvo.\nGrčka je spremila predlog zakona o poreskim olakšicama i drugim podsticajima za ulaganje u elektrifikaciju i mobilnost i to posebno u područjima gde se vadi lignit.


Cvijanovićeva: Rekordna zaposlenost u Srpskoj! - ISTOK - www.istokrs.com | Vijesti iz Istočne Hercegovine\nCvijanovićeva: Rekordna zaposlenost u Srpskoj!\nHome /Izdvojeno, Politika, Republika Srpska/Cvijanovićeva: Rekordna zaposlenost u Srpskoj!\nVlada u posljednjih nekoliko godina sprovela niz sistemskih mjera, uključujući i Akcioni program za zapošljavanje, na osnovu kojih Srpska danas bilježi rekordnu zaposlenost, ali i rekordnu pokrivenost uvoza izvozom, izjavila je Željka Cvijanović, predsjednik Vlade Srpske.\nCvijanovićeva je istakla da Srpska bilježi povećanje prihoda u kontinuitetu, rast BDP-a i industrijske proizvodnje, te da su sve to pokazatelji da se Srpska jača finansijski i ekonomski i da je na putu stabilnog rasta i oporavka.\n– Prioritet Vlade Republike Srpske i u narednom periodu ostaće rad na stvaranju uslova za nova zapošljavanja, očuvanje postojećih radnih mjesta, kao i unapređenje prava i materijalnog statusa radnika – navela je Cvijanovićeva u čestitki povodom 1. maja, Međunarodnog dana rada.\nOna je dodala da su istorijska simbolika ovog praznika i njegove vrijednosti, kao što su radnička prava, socijalna pravda i solidarnost, i dalje društveni ideali za koje se svi u Republici Srpskoj moraju zalagati.\nCvijanovićeva je praznik čestitala radnicima i građanima Srpske, Savezu sindikata Republike Srpske i granskim sindikatima u svoje i ime Vlade Republike Srpske, uz želju da ga provedu u zdravlju, miru i solidarnosti.\nMeđunarodni praznik rada je ustanovljen kao znak sjećanja na 1. maj 1886. godine kada je više desetina hiljada radnika u Čikagu izašlo na ulice zahtijevajući bolje uslove rada i osmočasovno radno vrijeme.\nRobna razmjena manja za 10 miliona KM


Pozadina projekta | TEMPUS projekat Master program Liderstvo u obrazovanju\nLiderstvo u obrazovanju ima veliki uticaj na obrazovna postignuća učenika (Hallinger & Heck, 1996, 1998; Waters et al, 2003). Veliki broj istraživanja pokazuje da uspostavljanje vizije i pravca razvoja organizacije, razvoj ljudi, vešto vođenje organizacionih i nastavnih procesa i stvaranje pozitivne organizacione kulture jesu obeležja uspešnog liderstva u obrazovanju (Leithwood et al, 1996; Fullan, 2001; Marks & Printy, 2003; Robinson et al, 2009; Scheerens, 2012). Efikasno rukovođenje je uvek kontekstualno u pogledu karakteristika studentske populacije, njene veličine, razvojnih karakteristika i karakteristika sredine, kao i osobina zaposlenih u organizaciji (Leithwood et al, 2004; Day et al, 2007). Publikacija Organizacije za ekonomsku saradnju i razvoj – Prikaz 22 obrazovna sistema u svetu ističe da je inicijalna priprema i obrazovanje rukovodilaca ključna za unapređenje liderstva u obrazovanju (Pont et al, 2008).\nRukovodioci obrazovnih insititucija koji žele da unaprede svoje kapacitete suočavaju se sa neadekvatnom podrškom i obukama. Programi stučnog usavršavanja koji su dostupni direktorima se uglavnom svode na izolovana dvodnevna ili trodnevna celodnevna predavanja koja su uglavnom fokusirana na rutine, menadžment umesto na sticanje kompetencija koje su potrebne efikasnim liderima. Jedina dva programa drugog nivoa studija (master nivo) iz srodnih polja jesu nezavisni programi Univerziteta u Beogradu i Univerziteta u Novom Sadu iz oblasti menadžmenta i organizacionih nauka, te su fokusirani na menadžment i upravljanje. Iako su menadžment i upravljanje važni za obrazovno liderstvo, i biće ponuđeni i u ovom master programu (učešćem nastavnika koji predaju na pomenutim studijskim programima), ovim programima nedostaju mnogi aspekti efektivnog liderstva. Ovakva situacija je nepovoljna jer neadekvatno pedagoško liderstvo vodi ka nedovoljnim ishodima učenja učenika. Države poput Srbije, čiji su prosečni PISA rezultati učenika 60 bodova ispod OECD proseka, ne mogu da priušte izostanak studijskog programa i programa stručnog usavršavanja koji imaju za cilj poboljšanje kompetencija svojih obrazovnih lidera.\nSrećom, obrazovno liderstvo je odnedavno u žiži interesovanja donosilaca odluka u obrazovanju u Srbiji. Strategija razvoja obrazovanja u Srbiji do 2020. prepoznaje liderstvo u obrazovanju (naročito instrukciono liderstvo) kao ključnu komponentu u uspehu škola. Zakon o osnovama obrazovanja i vaspitanja nalaže direktorima licenciranje koje još uvek nije primenjeno u praksi. U Februaru 2013. Zavod za unapređenje vaspitanja i obrazovanja usvojio je Pravilnik o standardima kompetencija za direktore ustanova obrazovanja i vaspitanja koji predstavlja veoma važan iskorak u unapređivanju stanja u obrazovnom liderstvu u Srbiji.\nOve okolnosti predstavljaju dobru priliku za uspostavljanje master akademskih studija iz oblasti liderstva u obrazovanju koje će: 1) Biti u skladu sa Pravilnikom o standardima kompetencija direktora ustanova vaspitanja i obrazovanja; 2) Omogućiti razvijanje dodatnih kompetencija neophodnih direktorima vaspitnih i obrazovnih ustanova na osnovu rezultata sprovedenih istraživanja (Quinn et al, 1996) 3) Uspešno primeniti principe efektivnih programa za obrazovanje lidera, poput onih u Holandiji, Finskoj, Velikoj Britaniji i programa zasnovanih na Okviru za liderstvo u obrazovanju iz Ontarija (Kanada). Ovi programi su orijentisani na potrebe i interesovanja polaznika i studenata, usredsređeni su na povezivanje teorije i prakse, zasnovani su na mentorskom vođenju polaznika, nude fleksibilne prilike za sticanje novih znanja, zasnovani su na čvrstoj povezanosti sa lokalnim obrazovnim i vaspitnim institucijama (Darling-Hammond, 2010). Takođe, ove okolnosti pružaju priliku za pomeranje obrazovnog liderstva u fokus javnih raspravi o obrazovanju.\nStudijski program je namenjen direktorima i rukovodiocima institucija vaspitanja i obrazovanja, studentima koji su prethodno završili studije u obimu od 240 ESPB, zaposlenima u javnom, nevladinom, regionalnom i državnom sektoru, članovima školskih odbora i drugim licima zaposlenim u obrazovnim i vaspitnim institucijama.


Đukanović u Londonu: Neophodno prisustvo Evrope na Balkanu\nPredsednik Crne Gore Milo Đukanović danas je u razgovoru sa britanskim ministrom za Evropu Alanom Dankanom u Londonu konstatovao da je neophodno prisustvo Evrope na Balkanu i da je od izuzetne važnosti držati politiku proširenja živom.\n"Takva politika je jednako u interesu zemalja Balkana i EU. Borba za evropsku perspektivu Balkana je borba da sačuvamo Evropu", istakao je Đukanović.\nOn je naglasio da je Crna Gora duboko na putu usvajanja evropskih i evroatlantskih vrednosti i odlučna da primeni evropske standarde i bude njihov promoter u regionu, saopšteno iz kabineta predsednika Crne Gore.\nDankan je rekao da izlazak Britanije iz EU ne znači napuštanje Evrope.\n"Britanska Vlada ostaje snažno posvećena saradnji i daljem unapređenju odnosa i jačanju stabilnosti regiona, kao i evropskoj perspektivi zemalja Balkana", potvrdio je Dankan.\nPosebna pažnja razgovora posvećena je aktuelnim momentima u procesu evropske integracije Crne Gore, ukupnim odnosima u regionu i finalnoj fazi Bregzita, dodaje se u saopštenju.


PCVesti - Vip studenti u Beču\nU okviru projekta „Budi Vip student“, koji je namenjen usavršavanju talentovanih studenata u oblasti telekomunikacija u Srbiji, kompanija Vip mobile organizovala je četvorodnevno studijsko putovanje u Beč za svoje stipendiste. Nakon dvomesečne plaćene prakse u Vipu, tokom koje je studentima pružena prilika da znanje stečeno na fakultetu primene u poslovnim procesima kompanije, naši akademci su na licu mesta videli kako funkcioniše konkurentno tržište mobilne i fiksne telefonije u Austriji i koji se napredni servisi nude korisnicima.\nVip studenti su posetili centralu mobilkom austria grupe, odnosno sedište A1 operatera, koji, kao i Vip mobile, posluje u okviru grupe. Studentima je pružen uvid u kompletno poslovanje grupacije koja predstavlja vodećeg mobilnog operatera na području centralne i istočne Evrope, sa 18,1 miliona korisnika u osam zemalja.\nTokom posete Telekomu Austrija, studentima je predstavljena situacija na tržištu fiksne telefonije u Austriji, kao i usluge koje ova kompanija nudi kako bi ostala konkurentna i profitabilna na tržištu. Austrijsko tržište fiksne telefonije je visoko konkurentno, usled pomeranja korisnika ka provajderima mobilne telefonije, zbog čega se osnovna delatnost pružanja glasovnih usluga, značajno širi na nova poslovna područja.\nU okviru studijskog boravka u Beču, organizovan je i obilazak Instituta za telekomunikacije Tehničkog univerziteta u Beču. Zahvaljujući podršci mobilkoma austria i drugih kompanija, ovaj Institut godišnje raspolaže budžetom od 10 miliona evra za istraživanja, od kojih se neka rešenja direktno implementiraju u proizvode i usluge koje nudi austrijski operater A1.\n|Search:Find More About Vip studenti u Beču|


Ogromna većina ljudi u Srbiji je navijala za Trampa, što je znak animoziteta prema Klintonovima i bombardovanju krajem devedesetih: Ivan Vujačić\nSrpski državni vrh čestitao je pobedu 45. američkom predsedniku, a diplomate i politički analitičari ne veruju da će se u njegovom predsedničkom terminu dogoditi zaokret politike Sjedinjenih Država prema Srbiji i regionu.\nPremijer Aleksandar Vučić prvi je visoki zvaničnik Srbije koji je čestitao Donaldu Trampu na pobedi na predsednički izborima.\n„Čestitao sam predsedniku Sjedinjenih Američkih Država na toj pobedi. Srbija želi najbolje moguće odnose sa Amerikom. Mi se, za razliku od mnogih, nismo mešali u američke izbore, smatrali smo to unutrašnjim pitanjem Amerikanaca jer je to slobodna volja američkog naroda i nijednog sekunda nismo podržali bilo kojeg od kandidata i to nećemo da radimo ni ubuduće, kada Donald Tramp bude imao protivkandidata“, rekao je Vučić, a zatim i prokomentarisao opšte oduševljenje u Srbiji povodom Trampove pobede na američkim predsedničkim izborima:\nNijednog sekunda nismo podržali bilo kojeg od kandidata i to nećemo da radimo ni ubuduće, kada Donald Tramp bude imao protivkandidata: Aleksandar Vučić\n„To govori o tri stvari. Jedna stvar – koja je u redu – jeste da su se ljudi osećali pod pritiskom mnogo godina i mnogo decenija i čini im se da ćemo ubuduće biti pod manjim pritiskom.\nDruga stvar, nažalost, govori o razlozima svih naših neuspeha u prošlosti, a to je da smo uvek mislili da je neko drugi za nas kriv i da bi bilo mnogo bolje da se nešto na nebu i u oblacima promenilo, što pokazuje da smo uvek izbegavali sopstvenu odgovornost i čekali da neko drugi rešava naše probleme.\nA treće je ono naše srpsko – da bude naša mala, sitna, osveta: eto, kad ste vi već nama to radili, da smo mi dočekali nečiji politički kraj.\nMene brine ono drugo i zato bih voleo da mi razmišljamo na način ’u se i u svoje kljuse’, da gradimo najbolje odnose sa Sjedinjenim Američkim Državama, kao što ćemo i da ih gradimo“, rekao je Vučić.\nA predsednik Srbije Tomislav Nikolić u saopštenju je naveo da pobedu Trampa, kome je čestitao u ime svih građana Srbije, nije očekivao samo onaj ko ide zatvorenih očiju kroz život. Navodimo deo Nikolićevog saopštenja:\n„Svet se menja, padaju stvorene elite... Građani Amerike su umorni od sukoba sa drugim državama i učestvovanja u ratovima na tuđim teritorijama za koje su izborima pokazali da ih ne opravdavaju. Ako predizborna retorika nije bila lažna, možemo da očekujemo saradnju između Rusije i SAD, bolje razumevanje Srbije za njen stav o nepriznavanju nezavisnosti takozvanog ’Kosova’, stav o nepridruživanju sankcijama prema Rusiji... O tome sam otvoreno govorio i ranije, a sada predviđam da ovakve rezultate možemo da očekujemo na izborima širom Evrope... Mi sada treba da učinimo dodatne napore na uspostavljanju još boljih prijateljskih odnosa sa SAD“, navodi se u Nikolićevom saopštenju.\nPredsednik Srbije o Trampu\nBivši diplomata i profesor Fakulteta političkih nauka Ivo Visković veruje da Srbija nije "troublemaker" u regionu i da će se o njoj odlučivati na nivou State departmenta, dakle, ne na najvišem državnom nivou:\n„Mislim da je u ovom trenutku posve neizvesno ko će biti državni sekretar, odnosno, ministar spoljnih poslova, i ko će biti njegovi bliži saradnici jer s obzirom da, na sreću, nismo, u ovom trenutku nikakav troublemaker, odnosno, uzročnik problema, nama nije posvećena velika pažnja, ako nam je uopšte od strane gospodina Trampa ikakva pažnja i posvećena, osim njegove posete Sloveniji zbog supruge. Nisam ubeđen da on puno zna o situaciji na Balkanu i verujem da će se o nama odlučivati na nivou State departmenta, odnosno,da to neće biti na najvišem državnom nivou. Mislim, međutim, da je relativno blizu trenutak kada će se sa Sjedinjenim Državama na najvišem nivou, pa i sa predsednikom Trampom, rešiti neka principijelnija i dugoročnija pitanja i kada ćemo morati sa Amerikom da raščistimo račune i utvrdimo obostrane definitivne stavove i interese, uključujući, naravno, i pitanje nesporazuma oko Kosova“, smatra Visković.\nAmerika je jedan veliki brod i nije ga lako preokrenuti, ocenjuje bivši ambasador Srbije u Sjedinjenim Državama Ivan Vujačić.\nOgromna većina ljudi u Srbiji je navijala za Trampa, što je znak animoziteta prema Klintonovima i bombardovanju krajem devedesetih, kaže Vujačić, ali pobeda Trampa, naglašava on, neće bitno promeniti američku politiku prema Srbiji i regionu:\n„Mi nismo visoko na listi prioriteta američke politike. Ukoliko se ne jave neki veliki problemi ovde, sve će ostati kao što je bilo i Amerika će podržavati svaku vladu koja vodi ka Evropskoj uniji i svaku vladu koja se trudi da postigne i održava regionalnu stabilnost“, ocenjuje Vujačić.


Poziv za održavanje Otvorenog prvenstva SRS BiH u lovu ribe udicom na plovak za seniorke za 2022. godinu – Bistro Bosno i Hercegovino!\n24. Maja 2022. 30. Maja 2022. Senad\t0 Comments\nKalendarom takmičenja SRS BiH za 2022. godinu Otvoreno prvenstvo u lovu ribe udicom na plovak za kategoriju seniorki za 2022 godinu je planirano 28. i 29. maja 2022. godine na jezeru Modrac na Kiseljaku, staza kod ODB kojom gazduje SIRK Bistro Tuzla.\nKotizaciju u iznosu od 30 KM po jednom danu (za dva dana 60 KM), i takmičarsku taksu u iznosu od 10 KM, kao i naknadu za novu takmičarsku knjižicu u iznosu od 10 KM moguće će biti uplatitit direktno na stazi kod komesara onima koji to ne uplate na račun SRS BiH broj 1610000012560056.\nTakmičenje će biti provedeno po sljedećoj satnici:\n06:30 ………….. sastanak službenih osoba, dogovor,pregled staze podjela zadataka i akreditacija, te pojašnjenja\n07:00 ……… dolazak učesnika takmičenja i prijava takmičara\n07:30 ……….. žrijeb: redoslijeda žrijeba, sektora i startnih mjesta\nŽrijeb će biti proveden na stazi.\nProglašenje rezultata i zajednički ručak će se obaviti u nedjelju, drugi dan takmičenja kod ESE na Kiseljaku.\nSmještaj i prenoćište je moguće obezbijediti sa domaćinom takmičenja Bahrudin Jamaković na broj telefona 061 720 438. Trening se može obaviti u petak 27 maja uz najavu domaćinu takmičenja.\nPrijavu takmičarki izvršiti kod komesara takmičenja telefonom ili mailom radi lakšeg formiranja staze, na broj telefona 062 990 565 ili mail adresu sukrija.jamakovic@gmail.com najkasnije do petka do 12:00 sati.\nKomesar takmičenja, Jamaković Šukrija\n← Bistro BiH: Reportaža sa Boračkog jezera – 3. dio\nUSR Vitez: Urađena prva faza uređenja staze →\n23. Aprila 2019. 18. Juna 2019. Senad\t0\n4. Oktobra 2016. 5. Juna 2019. Senad\t0


Gradski odbor SNSD-a Mostar pozvao je mandatara za sastav nove vlade Hercegovačko-neretvanskog kantona da u proces njenog formiranja uključe predstavnike SNSD-a, kao stranke čija je lista dobila najviše glasova srpskog naroda na području kantona.\nMostarski odbor SNSD-a očekuje da se ispoštuje pravilo legimititeta i autentičnog predstavljanja naroda tako da SNSD predloži svog kandidata za ministra u Vladi kantona.\n“Izbor Vlade bez ministra iz reda srpskog naroda bio bi jednako neprihvatljiv kao izbor nelegitimnog predstavnika koji bi radio isključivo za interese stranke koja ga je predložila, a ne naroda koji, navodno, predstavlja. Nadamo se da se praksa iz nekoliko prethodnih izbornih ciklusa neće nastaviti i ovoga puta”, navodi se u saopštenju.\nU Gradskom odboru SNSD-a Mostar smatraju neprihvatljivim da jedan narod bira drugome predstavnike, te da se tako produbljuje jaz i nepovjerenje, što ne odgovara nikome.\n“Jedino će izbor ministra predloženog od SNSD osigurati legitimno predstavljanje srpskog naroda u Hercegovačko-neretvanskom kantonu”, navodi se u saopštenju.\nIz ovog odbora podsjećaju da su na konstitutivnoj sjednici novog saziva Gradskog odbora 1. novembra raspravljali i o nedavnom imenovanju Nevenka Hercega za mandatara za sastav nove kantonalne Vlade.\nPotpisan sporazum, konačno izbori u gradu Mostaru


Dačić: Uvek postoji mogućnost da se deo sistema otrgne – Objektivni\nPočetna/Izdvojeno/Dačić: Uvek postoji mogućnost da se deo sistema otrgne\nDačić: Uvek postoji mogućnost da se deo sistema otrgne\n0 80 1 minut ranije\nPredsednik Skupštine Srbije i lider SPS-a Ivica Dačić izjavio je danas da je moguće napraviti paralelnu strukturu u Ministarstvu unutrašnjih poslova, a da istraga mora da utvrdi ko je to znao i ko je pružao logističku podršku kriminalnim grupama.\nOn je za TV K1 naveo da nema dovoljno informacija da bi mogao da komentariše ulogu ministra unutrašnjih poslova u svemu tome.\nDačić: Dvostruki standardi EU,stavovi BG od početka jasni\nPredsednik Skupštine Srbije Ivica Dačić izjavio je danas da Beograd nikada nije odustao od stava da ne može biti napretka u dijalogu sa Prištinom dok se ne ispune obaveze iz Briselskog sporazuma i uspostavi Zajednica srpskih opština (ZSO).\nDačić je za TV K1 kazao da je dobro što je predsednik Srbije Aleksandar Vučić to ponovo istakao tokom susreta sa specijalnim izaslanikom Evropske unije za dijalog Beograda i Prištine Miroslavom Lajčakom i time stavio do znanja da Beograd ne menja stavove u dijalogu, već da čvrsto stoji i da će instistirati na tome.\nDačić: Pripremna faza u toku, evroparlamentarcima se ne žuri\nPredsednik Skupštine Srbije Ivica Dačić izjavio je danas da je u toku pripremna faza za međustranački dijalog i ocenio da se evroparlamentarcima ne žuri, jer, kako je rekao, oni žele da razgovaraju sa svima posle čega će biti napravljena dinamika, spisak tema i lista učesnika.\nNavodeći da je razgovor između njega i predsednika Spoljnopolitičkog odbora EP Dejvida Mekalistera označen kao početak druge faze dijaloga, Dačić je naveo da je on predložio neke termine i rokove za dijalog, i to od 15. do 19. marta, ali su, kaže, evroparlamentarci rekli da treba još sačekati.


ISO 27001 - Agencija DATA-PLUS\nISO 27001 je međunarodni standard koji se odnosi na zaštitu i bezbednost informacija. Član je velike porodice serije standarda ISO 27000 koja organizacijama omogućava uspostavljanje sistema bezbednosti informacija kroz čitav niz kontrola kao što su: politika bezbednosti, bezbednost organizacije, upravljanje i klasifikacija informacija, bezbednost okruženja i osoblja, operativno upravljanje i komuniciranje, kontrola pristupa, razvoj i održavanje raznih sistema i upravljanje kontinuitetom poslovanje.\nOvaj međunarodni standard pripremljen je da bi se obezbedio model za uspostavljanje, primenu, održavanje i stalno poboljšavanje sistema menadžmenta bezbednošću informacija. Usvajanje sistema menadžmenta bezbednošću informacija treba da bude strateška odluka za organizaciju.\nStandard ISO 27001 je namenjen organizacijama koje se bave uslugama u oblastima koje su povezane sa Informacionim tehnologijama, ali i svim drugim organizacijama koje imaju potrebu ili obavezu da očuvaju poverljivosti informacija.\nSistem menadžmenta bezbednošću informacija održava poverljivost, integritet i raspoloživost informacija primenom procesa menadžmenta rizikom i uliva poverenje zainteresovanim stranama da se rizikom adekvatno upravlja. Implementacijom i primenom ovog standarda, organizacija pokazuje svojim korisnicima i ostalim zainteresovanim stranama da je svoje poslovanje uskladila sa zahtevima baziranim na principima bezbednosti informacija i spremnost čitave organizacije da svoje poslovne procese stalno poboljšava i unapređuje svoj sistem menadžmenta za bezbednost informacija i procese pružanja usluga povezanim sa njim. Pored toga, primena ISMS-a pruža uverenje klijentima i poslovnim partnerima da se prema informacijama postupa odgovorno i da se one koriste i distribuiraju profesionalno i bezbedno.\nImplementacija standarda ISO 27001 organizaciji donosi:\nstalnu dostupnost informatičkim resursa i komunikacijama\nzaštitu informacija od neovlašćenog pristupa, modifikovanja, zloupotrebe ili gubitka\nzaštitu od curenja informacija\nosigurava kontinuitet poslovanja i pružanje usluga, za slučaj nepredviđenog događaja.\nNa uspostavljanje i primenu sistema menadžmenta bezbednošću informacija u organizaciji utiču potrebe organizacije i ciljevi, zahtevi za bezbednost, organizacioni procesi koji se koriste, kao i veličina i struktura same organizacije. Važno je da je sistem menadžmenta bezbednošću informacija deo procesa organizacije i integrisan sa ostalim procesima i celokupnom strukturom menadžmenta i da je bezbednost informacija uzeta u obzir pri projektovanju procesa, informacionih sistema i kontrola. Očekuje se da se implementacija sistema menadžmenta bezbednošću informacija izmeri u skladu sa potrebama organizacije.\nUkoliko ste zainteresovani za više detalja ili želite da implementirate ISMS-a možete nas kontaktirati OVDE.


Najbolja Online Kazina za Srbiju | RightCasino.com\nPrava online kazina za Srbiju\nTim eksperata u RightCasino.com pregleda mnogo online kazina svakog meseca, birajući najbolja za uključenje u našu rangirnu listu.\nSvaki kazino koji se nalazi na ovoj stranici je prošao kroz provere kvaliteta na RightCasino.com i verifikovan kao bezbedan. Oni prihvataju srpske igrače, i dozvoljavaju depozite i povlačenje novca u evrima.\nSvaki website koji se pojavi na RightCasino.com je bezbedan, osiguran i održava visoke standarde kvaliteta.\nOva kazina prihvataju igrače iz Srbije i podržavaju transakcije u evrima.\nO Srpskim online kazinima\nOd uspostavljanja zakona o kockanju 2011. godine, online kockanje je regulisano u Srbiji. Zbog toga, sve kompanije koje žele da pružaju kockarske usluge srpskim igračima, treba da budu licencirane i da njihova usluga bude isključivo u zemlji. Inace, Vlada je zadržala pravo da stavi na crnu listu bilo koje nelicencirane web-sajtove.\nPostoji nekoliko mera koje sprečavaju igrače da pristupe i igraju u online kazinima koji su locirani i regulisani izvan Srbije.\nDa li je internet kockanje legalno u Srbiji?\nKako je porez na kockanje mali - 5%, neke kompanije su odlučile da instaliraju svoje servere u Srbiji i plaćaju porez. Ipak, Vlada je uprkos tome blokirala pristup na više od 70 web-sajtova u 2012. godini.\nMnogi igrači koriste Proxy servere da bi zaobišli ograničenja i pristupe web-sajtovima koji su zabranjeni od strane internet provajdera.\nUlaganje i povlačenje novca\nSrpski igrači mogu upravljati svojim novcem koristeći e-wallet sisteme plaćanja kao što su Neteller ili Skrill. Oni dopuštaju ulaganje i povlačenje novca u evrima. Na e-wallet naloge možete uplaćivati novac u srpskim Dinarima (RSD) sa vašeg bankovnog računa, i ovi nalozi će automatski konvertovati novac u potrebnu valutu.


LEKOVI za želudac "ranitidin" i "ranisan" povlače se sa tržišta u Srbiji !!!\nLEKOVI za želudac „ranitidin“ i „ranisan“ povlače se sa tržišta u Srbiji !!!\nLEKOVI za želudac „ranitidin“ i „ranisan“, povlače se sa tržišta u Srbiji, ali i u drugim zemljama po preporuci Evropske agencije za lekove-EMA, zbog sumnje u nesispravnost aktivne supstance ranitidin, proizvođača Saraca Laboratories Ltd. Proverama u Evropi ustanovljeno je da ova supstanca sadrži N-nitrozodimetilamin (NDMA), koji može da bude kancerogen.\nDva proizvođača -„Hemofarm“ i „Aktavis“, obavestili su Agenciju za lekove i medicinska sredstva Srbije da dobrovoljno povlače sa tršišta lekove koji sadrže ranitidin. Obe fatmaceutske kuće kao razlog su navele sumnju u kvalitet aktivne supstance, proizvođača Saraca Laboratories, koji pogone ima u Indiji.\nNa štetnost ovih lekova posebno kad se uzimaju „na svoju ruku“, lekari su i ranije upozoravali zbog mogućih neželjenih efekata.\nSada je Evropska agencija za lekove (EMA), na zahtev Evropske komisije započela proveru lekova koji sadrže aktivnu supstancu ranitidin, nakon što su ispitivanja pokazala da neki od lekova sa aktivnom supstancom ranitidin sadrže nečistoću NDMA. EMA će, kako se navodi iz ove agencije, proučiti podatke kako bi procenila da li su bolesnici koji koriste ranitidin pod bilo kakvim rizikom od NDMA i obavestiće javnost čim informacije budu dostupne.\nOvi lekovi povlače se i sa tržišta BiH. Uvoznici su povukli 57 serija lkova „ranitidin“ i „ranisan“ koji su bili na tržištu u Crnoj Gori.


Svrljiški sir i belmuž na devetom sajmu etno-hrane i pića\nU Beogradu je juče zvanično otvoren deveti Sajam etno-hrane i pića na kome se predstavilo više od 320 izlagača među kojima su i Svrljižani.\nNa ovoj manifestaciji koja se održava deveti put i traje do 29. novembra, proizvode pripremljene po tradicionalnim receptima i na tradicionalan način, predstaviće više od 320 izlagača iz Srbije, Bugarske, Italije, Grčke, Rumunije, Bosne i Hercegovine i Kube.\nŠtand Opštine Svrljig posetili su predsednica opštine Jelena Trifunović, narodni poslanik Milija Miletić i ministarka poljoprivrede, šumarstva i vodoprivrede Snežana Bogosavljević Bošković.\nPredsednica opštine Jelena Trifunović poručila je da je ovo još jedna svojevrsna prilika za promociju zdrave svrljiške hrane, tradicije i turizma.\nPlasman poljoprivrednih proizvoda iz Srbije na svetskom trižištu najbolje govori o kvalittetu, rekla je ministarka poljoprivrede Bogosavljević Bošković nakon posete svrljiškog štanda i dodala da se raduje ponovnom susretu sa svrljiškim domaćinima i domaćicama.\nInače, svrljiški štand izazvao je pažnju mnogih, a posetioci su mogli da probaju najbolji svrljiški sir, svrljiški beluž, svrljiško jagnje i ostale specijalitete, kao i da vide unikatne ručne radove sa motivima svrljiškog kraja, ručno pletene radove, te da probaju vina iz podruma firme “Petrović“ iz Svrljiga.\nBeograd, Deveti sajam etno hrane i pica, Etno hrana, Sajam, Sajam hrane, Sajam hrane i pića\nPrevPrethodnaRB KOP želi da preuredi česmu kod železničke stanice\nSledećaPostavljeni znakovi upozorenja kod “Razbiglave“Next\nOvo je primer kako se treba opština Svrljig svake godine na ovom Sajmu u Beogradu pojaviti sa svim svojim kapacitetima u oblasti etno hrane i pića. Opština ima puno posla, kada je u pitanju korišćenje informacija koje se mogu dobiti o postignućima drugih lokalnih uprava u ovoj oblasti, tokom tih sajamskih dana, pa preporučujem da se angažuju sve raspoložive snage kako bi se snimila dostignuća kako opština iz okruženja, drugih opština koje su došle do visokog nivoa proizvodnje i plasmana ovakvih proizvoda, a posebnu stranu predstavljaju kontakti sa izlagačima iz inostranstva. Sve njih treba sagledati kao potencijalne projektne partnere, pa samo ta obrada podataka zahteva angažovanje verziranih lica, što nas opet vreća na Marka Mladenovića i njegovu ekipu iz Kancelarije za mlade, pošto su obučeni za izradu projekata, odnosno njihovu realizaciju. Ovakvi sajmovi otvaraju nova radna mesta, pa sve vas koji pratite ove online novine pozivam da pratite šta će se desiti kao posledica ove prezentacije opštine Svrljig na ovogodišnjem Sajmu etno hrane i pića, u Beogradu. Živeo Svrljig!!!.


Potrеbno sistеmsko rеšеnjе za održavanje državnih putеva | Ministarstvo građevinarstva, saobraćaja i infrastrukture\nPočetak > Aktuelnosti > Aktivnosti > Potrеbno sistеmsko rеšеnjе za održavanje državnih putеva\nPotrеbno sistеmsko rеšеnjе za održavanje državnih putеva\nPotprеdsеdnik Vladе i ministar građеvinarstva, saobraćaja i infrastrukturе prof. dr Zorana Mihajlović, razgovarala jе danas sa prеdstavnicima Samostalnog sindikata putara Srbijе i Udružеnja poslodavaca putnе privrеdе „Putar”, o načinu obеzbеđivanja finansijskih srеdstava za rеdovno održavanjе državnih putеva i učеšću domaćih putarskih firmi u održavanju i obnovi putnе infrastrukturе.\nMihajlović jе istakla da firmе kojе dobijaju poslovе na izgradnji putеva moraju da obеzbеdе kvalitеt i poštovanjе rokova, a da jе Ministarstvo sprеmno da sarađujе sa sindikatom u cilju aktiviranja potеncijala putarskе privrеdе i očuvanja radnih mеsta, posеbno kod prеduzеća koja sе bavе održavanjеm putеva.\nNa sastanku jе ocеnjеno da postoji sprеmnost svih strana da sе u što kraćеm roku pronađе sistеmsko i održivo rеšеnjе za obеzbеđivanjе izvora finansiranja za rеdovno održavanjе državnih putеva, kako bi sе svi poslovi rеalizovali na vrеmе.\nNakon ukazivanja prеdstavnika sindikata na problеm angažovanja radnika na crno u putnoj privrеdi, tim Ministarstva građеvinarstva najavio jе da ćе upoznati s tim problеmima Ministarstvo za rad, zapošljavanjе, boračka i socijalna pitanja, čiji su inspеktori, upravo po zahtеvu ovog Ministarstva, vеć obilazili dеonicu Ub-Lajkovac.\nNa sastanku jе bilo rеči i o problеmima putarskih firmi da obеzbеdе krеditе kod poslovnih banaka i ukazano na nеophodnost uspostavljanja partnеrskih odnosa izmеđu banaka i privrеdе.


Remi Menhengladbaha i Verdera, Hofenhajm ubjedljiv - BIGportal.ba\nRemi Menhengladbaha i Verdera, Hofenhajm ubjedljiv\n8 Aprila, 2019 062\nFudbaleri Borusije iz Menhengladbaha i Verdera iz Bremena odigrali su nerešeno 1:1, u utakmici 28. kola Bundeslige.\nFudbaleri Borusije iz Menhengladbaha i Verdera iz Bremena odigrali su danas nerešeno 1:1, u utakmici 28. kola Bundeslige. Borusija je povela golom Florijana Nojhausa u 49. minutu, a bod gostima doneo je Devi Klasen u 79.\nKlub iz Menhengladbaha je u poslednje tri utakmice bez pobede i zauzima peto mesto na tabeli sa 48 bodova. Verder je nastavio niz dobrih rezultata i osmi je na tabeli sa 43 boda.\nU drugoj današnjoj utakmici, Hofenhajm je kao gost prosto pregazio ekipu Augzburga na gostovanju sa 4:0, a većinu golova su postigli u drugom poluvremenu. Hofenhajm je do vođstva došao već nakon 6 minuta fudbala i zanimljivo da se ovim rezultatom prvih 45 minuta i završilo.\nU drugom delu susreta Išak Belfodil postiže het trik i donosi Hofenhajmu važna tri boda u borbi za evropsku jesen, pošto su sada na sedmoj poziciji sa 44 boda, dok je na šestom mestu Volfsburg sa bodom više.\nMenhengladbah – Verder 1:1 (1:0)\n(Nojhaus 49 – Klasen 79)\nŠtutgart – Nirnberg 1:1 (0:1)\nKabak 75 – Pereira 42\nVolfsburg – Hanover 3:1 (1:1)\nŠtefen 32, 71 – Rusilon 78\nŠalke – Ajntraht 1:2 (1:1)\nSerdar 23 – Rebić 13, Jović 90+9p\nBajer – Lajpcig 2:4 (2:1)\nHaverc 11p, 23 – Sabicer 17, Verner 64, Forsberg 71p, Kuna 83\nHerta – Fortuna 1:2 (1:1)\nGrujić 41 – Raman 35, 61\nBajern Minhen – Borusija Dortmund 5:0 (4:0)\nHumels 10, Levandovski 17,89, Martines 41, Gnabri 43\nGori najveće “groblje” guma na svijetu


Analitičari o političkoj situaciji\nBEOGRAD (Tanjug) - Politički analitičari ocenili su juče da će skupština Srbije, koja je sazvana za danas, biti konstituisana ukoliko do tada u "demokratskom bloku" bude postignut dogovor oko izbora predsednika i potpredsednika parlamenta.\nMože se smatrati da je skupština konstituisana kada se verifikuju poslanički mandati i obavi izbor predsednika i potpredsednika, objasnio je Miodrag Jovanović sa Pravnog fakulteta, učestvujući na tribini "Skupštinski rašomon" Pres kluba u Medija-centru. On je takođe naveo da, po analogiji, od dana konstituisanja parlamenta pregovarači imaju tri meseca vremena da se dogovore o formiranju vlade, a da do tada funkcioniše sadašnja "vlada produženog mandata". -Ako ne budu izabrani čelnici skupštine izvesno je da će doći do novih izbora, kazao je Jovanović.\nLjiljana Baćević sa Instituta društvenih nauka ukazala je da bi situacija u kojoj se državne institucije ne bi formirale, a pregovori odugovlačili "iznervirala građane" koji smatraju da stranke na taj način troše dragoceno vreme. Ona je podsetila da su građani izašli u veoma visokom procentu na parlamentarne izbore upravo da bi se izašlo iz "začaranog kruga" uz napomenu da na eventualnim novim izborima odziv ni izdaleka ne bi bio tako visok, a "na šteti" bi bile upravo stranke "demokratskog bloka". Na izborima su "karte" loše podeljene i svi žele da ih vrate što je sada nemoguće, rekla je Baćević.\nNovi izbori doneli bi apstinenciju birača naklonjenih "demokratskom bloku" i porast glasova za radikale, ali ne u tolikoj meri da bi SRS mogla sama da formira vladu, tako da bi se sadašnji pregovarači ponovo našli za stolom, u istoj situaciji, smatra ona.\nBivši holandski funkcioneri na optuženičkoj klupi zbog ratnih zločina u Srbiji\nGeneralni štrajk u "Vinči" zbog transformacije Instituta\nAkcija niške filijale Zavoda za tržište rada\nSvetski kongres za ustavno pravo\nRadiodifuzna agencija zadovoljna izveštavanjem medija u izborima\nPosle konkursa za hraniteljske porodice na redu obuka\n"Minakva": Čudna biljka "stevia"\nDeseto takmičenje u besedništvu\nNATO upozorio da će bombardovati RTS


Javno komunalno preduzeće „Čistoća i zelenilo“ iz Zrenjanina je objavilo da su njegovi radnici krajem marta započeli košenje zelenih površina u gradu kako bi sugrađanima i gostima na vreme obezbedili boravak u prijatnom okruženju.\nPlanirano je da se u jednom krugu mašinski pokosi milion kvadratnih metara trave, a ručno oko 200.000 kvadrata.\nPROČITAJTE JOŠ: Do kraja godine početak radova na izgradnji auto-puta Zrenjanin – Beograd\n– Na poslovima košenja angažovani su radnici i neophodna mehanizacija. Površine za košenje su razvrstane po kategorijama, pa je i broj košenja prilagođen tome – objašnjava portparolka JKP “Čistoća i zelenilo” Danijela Tančić.\nOna navodi da će se radnici potruditi da do uskršnjih i prvomajskih praznika pokose i urede zelene površine, koje su obuhvaćene planom i programom održavanja.\n– Ovih dana naši radnici angažovani su na detaljnom uređenju popularnog izletišta “Motel Šumice”. Kosili su travu, bili su angažovani na podizanju krošnji stabala, seči suvih stabala, kao i sakupljanju smeća i na drugim poslovima. Naši sugrađani imaće priliku da na izletištu uživaju u šetnji, druženju, rekreaciji i drugim aktivnostima – ističe Tančić.\nTagovi"Motel Šumice" Danijela Tančić JKP "Čistoća i zelenilo" Zrenjanin uređenje grada


Tokom protesta u Indoneziji privedeno više od 3.860 osoba\nBilsana Eljsan, 09/10/2020\nViše od 3.860 osoba privedeno je tokom protesta protiv novog zakona o radu, koji je usvojen ranije ove sedmice u Indoneziji.\nGlasnogovornik nacionalne policije Argo Yuwono izjavio je da su tokom protesta, od utorka do četvrtka, u različitim gradovima širom zemlje privedeni oni koji su oštetili javnu imovinu, te prouzrokovali pretjerane i provokativne radnje.\nKako je kazao, 796 od 3.862 privedene osobe identificirani su kao pripadnici anarhističkih grupa.Yuwono je izjavio i da je 145 osoba, kojima su urađeni brzi testovi, pozitivno na novu vrstu koronavirusa.\nMinistar za koordinaciju političkih, pravnih i sigurnosnih poslova Mohammed Mahfud MD upozorio je da će poduzeti drastične mjere protiv aktivista koji proteste pretvaraju u nasilje širom zemlje.\nUkazujući na to da su izmjenom zakona ograničena različita prava radnika poput radnog vremena, otpremnina i socijalne sigurnosti, sindikati zahtijevaju od vlade i parlamenta da naprave izmjene zakona koji je usvojen u ponedjeljak.\nVlada tvrdi da će novi zakon, uključujući promjene u upravljanju prirodnim resursima, o kojima se raspravlja od septembra 2019, potaknuti strana ulaganja, povećati zaposlenost i stimulisati ekonomiju.\nTags #indonezija #protesti


Časopis Industrija :: Privredna komora Vojvodine i Vojvođanski IKT klaster ozvaničili saradnju\nPrivredna komora Vojvodine i Vojvođanski IKT klaster ozvaničili saradnju\n28.12.2017 Komentari: 0\n„Mi ovim sporazumom želimo da produbimo našu saradnju, da IT sektoru omogućimo da koristi naše poslovne kontakte, naročito kada je međuregionalna saradnja u pitanju.\nOdnosno, da omogućimo jednu internacionalizaciju kvaliteta našeg IT sektora, koji je svakako na jednom evropskom nivou i da, kroz razne manifestacije, kroz razne sajmove, zajednički nastupamo i da promovišemo naš IT sektor, da povećamo broj zaposlenih, da kroz primenu njihovih znanja u našoj privredi, omogućimo bolji i kvalitetniji razvoj naše privrede“, rekao je Vučurević.\nDirektor Vojvođanskog IKT klastera, odgovarajući na pitanja novinara, rekao je da IT sektoru ne treba pomoć države, već da državi treba pomoć ovakvouspešnog i dobro razvijenog IT sektora.\n„Komorski sistem bitan je deo privrednog sistema, dobro organizovan sa mnogobrojnim aktivnostima. Mislimo da je, strateški gledano, dobro da imamo saradnju sa komorskim sistemom. Mi naravno imamo saradnju sa Privrednom komorom Srbije i jako nam je drago što ćemo napraviti saradnju i institucionalizovati je sa PKV, jer ipak je to regionalna organizacija sa sedištem u istom gradu gde smo i mi“, rekao je Šolaja.\n„Mi moramo da objasnimo domaćim privrednicima da, uz pomoć novih tehnologija, ne samo da će raditi brže, bolje i kvalitetnije, nego će moći da rade ono što bez ovih tehnologija nije bilo moguće uraditi“, istakao je Šolaja napomenuvši da je važno oslanjajući se na princip udruživanja, koji je Vojvođanski IKT klaster sadaudružen sa PKV, njenim kapacitetima i infrastrukturom,kako kaže, unapredio na jedan viši nivo.


BANJALUKA/SARAJEVO, Započeti određeni biznis nije nimalo jednostavno, ali postoje države u kojima je procedura započinjanja biznisa mnogo jednostavnija i lakša od ostalih. Svjetska banka napravila je listu zemalja u kojima je na osnovu određenih parametara najlakše i najteže pokrenuti posao, a BiH se nalazi na nezavidnoj 81. poziciji.\nSvjetska banka realizovala je 10 područja poslovanja, među kojima su pristup električnoj energiji, registracija imovine, dobijanje kredita, prekogranična saradnja, dobijanje dozvola, zaštita malih investitora, porezi i dr.\nAnaliza je izvršena u 130.000 kompanija i u 139 zemalja, prenosi Business Insider.\nZanimljivo je da su određene zemlje visoko pozicionirane kada je u pitanju kategorija započinjanja biznisa, ali zato imaju poteškoće u procesu priključenja električne energije ili registraciji imovine.\nBiH u kategoriji lakoće započinjanja biznisa zauzima 124. poziciju, ali je generalno plasirana na 81. mjesto na osnovu svih parametara.\nNaša zemlja je uopšteno loše pozicionirana u svim kategorijama. Tako je u BiH izuzetno teško dobiti dozvolu za priključak električne energije, a po visini poreza zauzima 133. mjesto.\nNajbolje smo plasirani po pitanju prekogranične saradnje i to na 36. mjestu.\nNajbolje pozicionirana država iz regije je Makedonija na 10. mjestu, zatim Slovenija na 30. mjestu, Hrvatska na 43., Srbija na 47, a Crna Gora na 51. mjestu.\nNa vrhu liste zemalja u kojima je najjednostavnije započeti biznis je Novi Zeland, koji je najbolji u većini parametara, a zatim slijede Singapur, Danska i Hong Kong. Klix\nTagovi: bihbiznisnajnepovoljniji uslovisvjetska banka


Svedočiće i Plavšićeva\nBEOGRAD - Tužilaštvo Haškog tribunala ima na raspolaganju još 16 dana za izvođenje dokaza po optužnici za Bosnu i Hercegovinu i Hrvatsku protiv bivšeg jugoslovenskog i predsednika Srbije Slobodana Miloševića, potvrdila je i portparol glavnog tužioca Florans Artman koja očekuje da tužilac završi ispitivanje svojih svedoka do sredine februara.\nDo kraja ovog dela suđenja tužilac treba da izvede još 20 svedoka, a nezvanično se pominje da bi među njima mogla da bude i bivša predsednica Republike Srpske Biljana Plavšić.\nNiko, međutim, ni u Tužilaštvu, niti od ljudi bliskih Miloševiću, nije mogao da potvrdi ovu informaciju. Međutim, tužilac Džefri Najs tražio je juče posebne mere obezbeđenja za dolazak jednog svedoka, što je još više pobudilo sumnju da će svedočiti Plavšićeva, koja je posle nagodbe s Tužilaštvom oslobođena optužbi za genocid i osušena na 11 godina zatvorske kazne koju izdržava u Švedskoj. U nagodbi se nije pominjalo svedočenje protiv Miloševića, ali se od početka očekivalo da se pojavi u sudnici.\nMiloševiću je, inače, Sekretarijat Tribunala zabranio da još 30 dana komunicira sa bilo kim osim sa svojim pravnim savetnicima, a kako Tužilaštvo često u poslednjem trenutku dostavlja imena svedoka, nismo mogli da dobijemo potvrdu vesti koja kruži među novinarima koji se nalaze na licu mesta - u Tribunalu.\nInače, u nastojanju da dokaže genocid u Bosni i Hercegovini i Miloševićevu komandnu odgovornost, tužilac je izveo 162 svedoka.


VAŽNA POBEDA: Zdravlje Leskovac - Sveto Đorđe 87:77 - Dnevnik Juga\nPočetna / GRADOVI / Leskovac / VAŽNA POBEDA: Zdravlje Leskovac – Sveto Đorđe 87:77\nSrdjan Stamenkovic 14/03/2020\tLeskovac, SPORT Ostavi komentar\nKošarkaši Zdravlja pobedili su večeras u Leskovcu pred praznim tribinama ekipu Sveti Đorđe iz Žitišta rezultatom 87:77 (25:18, 18:17, 24:23, 20:19).\nZnačaj utakmice ali i sablasno prazne tribine bile su otežavajuća okolnost za izabranike trenera Lazara Spasića na putu do nove pobede koja omogućava da se u završnicu prvenstva uđe mirnije i spokojnije.\nZa ekipu Zdravlja Leskovac su igrali: Veličković 27 (index 43, 11 asistencija, šut za tri 6/8, šut iz igre 9/13), Petković 8 (5 skokova, 4 asistencije), Dojčinović 8 (9 skokova), Marić 23 (5 skokova), Prica 5 (5 skokova), Ristić, Jugović 5, Tešović, Stojković 3, Nedeljković, Prokić 8, Ilić.\nPosle 22. kola Zdravlje se nalazi na 9. mestu na tabeli sa 31 osvojenim bodom.\nU sledećem, 23. kolu Zdravlje je ponovo domaćin, a u Leskovcu gostuje ekipa Pirota.\nTagovidruga liga srbije KK Zdravlje Zdravlje\nPrethodni Održana izložba slika pod nazivom“ENERGIJA“ mlade leskovačke umetnice Ane Mikarić\nSledeći U Srbiji registrovano 46 obolelih od Korona virusa – Za 24 časa potvrđeno 11 novih slučajeva


Sastanak sa temom “Sprečavanja nasilja u porodici” - Vijesti - Syri i Vizionit\nSastanak sa temom “Sprečavanja nasilja u porodici”\nKlina, 18 septembar – Na podršci inicijative žena iz opštinskih skupština i neformalne grupe žena u opštini Klina, održan je sastanak sa temom “Sprečavanje nasilja u porodici”, koji je imao za cilj prezentaciju uloge institucija, mehanizama i usluga koje se pružaju za slučajeve nasilja u porodici na lokalnom nivou. Na sastanku su bile prisutne osim žena iz skupštine i zvaničnica Kancelarije za polnu jednakost i ljudska prava, Osnovni sudovi, Jedinica protiv nasilja u porodici, Policija Kosova, zvaničnica Centra za rad i socijalno staranje, civilno društvo, OSCE, mediji kao i žene iz ruralnih zona.\nTokom sastanka je tretirana uloga, službe kao is vi mehanizmi gde se trebaju adresirati nasilja u porodici. Takođe je diskutovano o problematikama koje su se predstavile tokom rada institucija i samih žena iz ruralnih područja. Također je diskutovano o problematikama koje su predstavljene tokom rada institucija i samih žena iz ruralnih područja,i izašlo se sa preporukama koje će se adresirati institucijama posredstvom žena iz opštinskih skupština.\nSastanak je organizovan u okviru inicijative grupe žena iz opštinske skupštine kao i ne-formalne grupe žena iz Kline, podržan od ne-vladinih organizacija Syri i Vizionit u partnerstvu sa Olaf Palme Internacional Center kao i SIDA.